
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1870 

16 Δεκεμβρίου 2004 


ΑΠΟΦΑΣΕΙ Σ 

Αριθ. 6076 

Κανονισμός Σπουδών των Τεχνικών Επαγγελματικών 
Εκπαιδευτηρίων (Τ.Ε.Ε.) του Ο.Τ.Ε.Κ. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ.8 του άρθρου 20 καιτηςπαρ. 7 
του άρθρου 21 του Ν. 3105/2003 «Τουριστική Εκπαίδευση 
και Κατάρτιση, ρυθμίσεις για τον τουρισμό και άλλες δια¬ 
τάξεις» (ΦΕΚ29/Α). 

2. Τις διατάξεις του άρθρου 6 παρ. 1 του Ν.2640/98 
«Δευτεροβάθμια-Τεχνική - Επαγγελματική Εκπαίδευση 
και άλλες διατάξεις» (ΦΕΚ 206/Α/98). 

3. Τις διατάξεις του άρθρου 29Ατου Ν. 1558/85 προστε- 
θέντος δια του άρθρου 27 του Ν.2081/92 όπως συμπλη¬ 
ρώθηκε με το άρθρο 2 παρ. 2ατου Ν.2469/97 (ΦΕΚ38/Α). 

4. Το Π.Δ. 122/2004 (ΦΕΚ 85/Α/2004) «Ανασύσταση 
Υπουργείου Τουρισμού». 

5. Τον Ν. 3270/8.10.04 (ΦΕΚ 187/Α/04) «Αρμοδιότητες 
του Υπουργείου Τουριστικής Ανάπτυξης και θέματα Του¬ 
ρισμού». 

6. Το Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚ84/Α/2004). 

7. Το Π.Δ. 123/2004 «Διορισμός Υπουργού, Αναπληρω¬ 
τή Υπουργού και Υφυπουργών» (ΦΕΚ86/Α/2004). 

8. Την με αριθ. 2955/28.5.04 (ΦΕΚ 591/Β/21.4.04) Κοινή 
Απόφαση του Πρωθυπουργού και του Υπουργού Τουρι¬ 
σμού (ΦΕΚ 157/Β/4.6.04) «Διορισμός Ειδικού Γραμματέα 
του Υπουργείου Τουρισμού». 

9. Την με αριθ. 1153/20.4.04 (ΦΕΚ 591/Β/21.4.04) Κοινή 
Απόφαση του Πρωθυπουργού και του Υπουργού Τουρι¬ 
σμού «Ανάθεση αρμοδιοτήτων στον Υφυπουργό Τουρι¬ 
σμού Αναστάσιο Λιάσκο». 

10. Την με αριθ.37876/ΣΤ5/26.4.2004 (ΦΕΚ 608/Β/2004) 
κοινή απόφαση του Πρωθυπουργού και του Υπουργού 
Εθν. Παιδείας και Θρησκευμάτων «Ανάθεση αρμοδιοτήτων 
στους Υφυπουργούς Εθν. Παιδείας και Θρησκευμάτων». 

11. Την υπ' αριθ. 221/21.7.04 Απόφαση που λήφθηκε 
στην 24η συνεδρίαση του Διοικητικού Συμβουλίου του 
ΟΤΕΚ. 


12. Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

I. Καθορίζουμε τον Κανονισμό που διέπει την λειτουργία 
των Τεχνικών Επαγγελματικών Εκπαιδευτηρίων Α' και Β' 
κύκλου του Οργανισμού Τουριστικής Εκπαίδευσης και 
Κατάρτισης (Ο.Τ.Ε.Κ.), ως ακολούθως: 

Α. ΣΧΟΛΙΚΟ ΚΑΙ ΔΙΔΑΚΤΙΚΟ ΕΤΟΣ - ΑΡΓΙΕΣ ΚΑΙ ΔΙΑΚΟΠΕΣ 

Α.1. ΣΧΟΛΙΚΟ ΚΑΙ ΔΙΔΑΚΤΙΚΟ ΕΤΟΣ. ΠΕΡΙΟΔΟΙ ΔΙ¬ 
ΔΑΣΚΑΛΙΑΣ ΜΑΘΗΜΑΤΩΝ. 

Το σχολικό έτος για τα ΤΕΕ α' και β' κύκλου του Ο.Τ.Ε.Κ. 
αρχίζει από την 1 Σεπτεμβρίου κάθε έτους και λήγει στις 
30 Αυγούστου του επομένου έτους και χωρίζεται σε δύο 
μέρη : 

α) Στο διδακτικό έτος, που αρχίζει στις 15 Σεπτεμβρίου 
και λήγει το δεύτερο δεκαήμερο του Μαίου. Κατά την 
διάρκειάτου διεξάγεται η διδασκαλία των μαθημάτων και 
πραγματοποιούνται οι κάθε είδους εξετάσεις. Η ακριβής 
ημερομηνία λήξης του διδακτικού έτους θα καθορίζεται 
κάθε χρόνο με απόφαση του Δ.Σ. του Ο.Τ.Ε.Κ.. 

Η διδασκαλία των μαθημάτων διεξάγεται κατά τις ακό¬ 
λουθες διδακτικές περιόδους, που ονομάζονται τετράμη¬ 
να : 

α. 1. Α' τετράμηνο από την έναρξη του διδακτικού έτους 
έως το τέλος Ιανουάριου. 

α.2. Β' τετράμηνο από το τέλος Ιανουάριου έως την λή¬ 
ξη του διδακτικού έτους. 

β) Στην πρακτική άσκηση σε επιχειρήσεις κατά την θε¬ 
ρινή περίοδο, που θα πραγματοποιείται μετά το πέρας 
της φοίτησης των μαθητών της Α και Β τάξης του Α και Β 
κύκλου 

Μεταβατικά για το τρία επόμενα έτη από την έκδοση της 
παρούσας απόφασης, το σχολικό έτος για τα ΤΕΕ α' και β' 
κύκλου του Ο.Τ.Ε.Κ. αρχίζει από την 1 Οκτωβρίου κάθε 
έτους και λήγει στις 30 Σεπτεμβρίου του επομένου έτους. 
Το δε διδακτικό έτος θα αρχίζει το πρώτο δεκαήμερο του 
Οκτωβρίου και λήγει το δεύτερο δεκαήμερο του Μαίου. Η 
ακριβής ημερομηνία έναρξης και λήξης του διδακτικού 
έτους θα καθορίζεται κάθε χρόνο με απόφαση του Δ.Σ. 
του Ο.Τ.Ε.Κ. 

Α.2. ΔΙΑΚΟΠΕΣ-ΑΡΓΙΕΣ ΜΑΘΗΤΩΝ -ΣΧΟΛΙΚΕΣ ΕΟΡ¬ 
ΤΕΣ 

1. Διδασκαλία μαθημάτων και εξετάσεις δε διενεργού- 

νται κατά τις ακόλουθες χρονικές περιόδους του σχολι¬ 
κού έτους: 

α) Διακοπές Χριστουγέννων από την 24η Δεκεμβρίου 
μέχρι κοίτην 7η Ιανουάριου 

β) Διακοπές Πάσχα από τη Μεγάλη Δευτέρα μέχρι και 
την Κυριακή του Θωμά. 

γ) Μετά την λήξη του διδακτικού έτους όπως αυτή κα¬ 
θορίζεται με σχετική απόφαση του Δ.Σ του Ο.Τ.Ε.Κ. 

2. Ημέρες αργίας ορίζονται: 
α) Όλες οι Κυριακές 

β) Οι θρησκευτικές εορτές των Τριών Ιεραρχών και του 
Αγίου Πνεύματος 

γ) Οι Εθνικές επέτειοι, της 28ης Οκτωβρίου και της 25ης 
Μαρτίου 

δ) Η Καθαρά Δευτέρα 
ε) Η 1η Μαΐου 

στ) Οι ημέρες αργίας, σύμφωνα με τις κείμενες διατά¬ 
ξεις, για την έδρα κάθε σχολείου λόγω τοπικής θρησκευ¬ 
τικής ή εθνικής εορτής. 

3. Μαθητές του Λατινικού δόγματος επιτρέπεται να 
απουσιάζουν από τα μαθήματα και κατά τις παρακάτω 
εξαιρετέες για τη Δυτική Εκκλησία ημέρες και εορτές: 

α) Την εορτή του μνηστήρος Ιωσήφ 
β) Την εορτή της Αγίας Δωρεάς 

γ) Από την παραμονή μέχρι και την επόμενη του Λατινι¬ 
κού Πάσχα. 

4. Μαθητές της Ισραηλιτικής Θρησκείας επιτρέπεται να 
απουσιάζουν από τα μαθήματα και κατά τις ακόλουθες 
Εβραϊκές Θρησκευτικές εορτές: 

α) Την παραμονή και την 1η του Εβραϊκού έτους 
β) Την ημέρα της εξιλέωσης 

γ) Την παραμονή και την ημέρα του Εβραϊκού Πάσχα 

5. Μαθητές της Μουσουλμανικής Θρησκείας επιτρέπε¬ 
ται να απουσιάζουν από τα μαθήματα και κατά τις ακό¬ 
λουθες Μουσουλμανικές Εορτές: 

α) Σεκέρ Μπάίράμ 

β) Κουρμπάν Μπάίράμ και την παραμονή των εορτών 
αυτών 

6. Δε σημειώνονται απουσίες σε βάρος των μαθητών, 
των παραγράφων 3,4 και 5 του κεφαλαίου αυτού για τις 
αντίστοιχες ημέρες απουσίας από τα μαθήματα. 

7. Κατά την παραμονή των εθνικών επετείων της 28ης 
Οκτωβρίου και της 25ης Μαρτίου πραγματοποιούνται 
εορταστικές εκδηλώσεις. Αν η παραμονή συμπίπτει με 
ημέρα Σαββάτου, Κυριακής ή αργίας, οι ανωτέρω εκδη¬ 
λώσεις πραγματοποιούνται την προηγούμενη της αργίας 
αυτής. 

8. Την 26η Οκτωβρίου πραγματοποιείται η εορτή της 
Σημαίας. 

9. Τη 17η Νοεμβρίου πραγματοποιούνται εκδηλώσεις 
μνήμης. Άν η ημέρα αυτή συμπίπτει με ημέρα Σαββάτου, 
Κυριακής ή αργίας, οι ανωτέρω εκδηλώσεις πραγματο¬ 
ποιούνται την προηγούμενη της αργίας αυτής. 

Β. ΦΟΙΤΗΣΗ ΜΑΘΗΤΩΝ 
Β.1. ΕΓΓΡΑΦΕΣ ΜΑΘΗΤΩΝ 

1. Δικαίωμα εγγραφής έχουν όλοι οι επιτυχόντες σε ει¬ 
δικές εξετάσεις εισαγωγής ή όσοι έχουν επιλεγεί σύμφω¬ 
να με το σύστημα επιλογής για την εισαγωγή όπως ισχύει 
κάθε φορά. 

2. α) Οι εγγραφές των μαθητών στα ΤΕΕ του Ο.Τ.Ε.Κ. 
για κάθε σχολικό έτος, ολοκληρώνονται μια εβδομάδα 
πριν την έναρξη των μαθημάτων. Κατ’ εξαίρεση μπορεί να 


γίνει εγγραφή και πέραν των προθεσμιών για τους μαθη¬ 
τές που εμποδίστηκαν να εγγραφούν για λόγους ανωτέ- 
ρας βίας. Σε περίπτωση εκπρόθεσμης εγγραφής, το πολύ 
10 ημέρες μετά τη λήξη των καθορισμένων προθεσμιών 
και σε ειδικές περιπτώσεις, αυτή μπορεί να εγκριθεί από 
το Δ.Σ. του Ο.Τ.Ε.Κ. 

β) Ως εγγραφή νοείται η εφάπαξ καταχώρηση στο ατο¬ 
μικό δελτίο και στο Μητρώο μαθητών των στοιχείων του 
μαθητή. 

3. Οι απουσίες των μαθητών για το διάστημα από την 
έναρξη των μαθημάτων, ως την ημέρα της εκπρόθεσμης 
εγγραφής υπολογίζονται στο ακέραιο. 

4. Φοίτηση μαθητή που δεν έχει νόμιμα εγγράφει, δεν 
επιτρέπεται. 

5. Η διόρθωση τυχόν εσφαλμένων στοιχείων ταυτότη¬ 
τας κάποιου μαθητή ή στοιχείων που μεταβλήθηκαν γίνε¬ 
ται με αίτησή του ή με αίτηση του κηδεμόνα του αν είναι 
ανήλικος. Η διόρθωση αυτή ενεργείται από το Διευθυντή 
του σχολείου με κόκκινη μελάνι βάσει επίσημων πιστοποι¬ 
ητικών. Η διόρθωση σφραγίζεται και μονογράφεται από 
το Διευθυντή του ΤΕΕ. 

6. α) Δεν επιτρέπεται η ταυτόχρονη φοίτηση σε Τ.Ε.Ε. 
και σε άλλο σχολείο της Δ.Ε. οποιουδήποτε υπουργείου ή 
σε σχολή της Γ/θμιας Εκπ/σης. 

β) Δεν επιτρέπεται η ταυτόχρονη φοίτηση σε δύο ή πε¬ 
ρισσότερους τομείς ή ειδικότητες των Τ.Ε.Ε. 

7. Αναβολή φοίτησης μαθητών επιτρέπεται στις περι¬ 
πτώσεις όπου συντρέχουν σοβαροί λόγοι υγείας ή λόγω 
στράτευσης 

Β.2. ΜΕΤΕΓΓΡΑΦΕΣ 

1. Εφόσον συντρέχουν ειδικοί λόγοι που προέκυψαν με¬ 
τά την αίτηση του υποψήφιου μαθητή για φοίτηση, επι¬ 
τρέπεται η μετεγγραφή μαθητών από ΤΕΕ του Ο.Τ.Ε.Κ. σε 
άλλο ΤΕΕ του Ο.Τ.Ε.Κ. της αντίστοιχης ειδικότητας μετά 
από σχετική απόφαση του Δ.Σ του Ο.Τ.Ε.Κ. και εφόσον η 
δυναμικότητα της σχολικής μονάδας το επιτρέπει. Μέχρι 
τις 30 Νοεμβρίου ο ενδιαφερόμενος καταθέτειτην αίτησή 
για μετεγγραφή του στο ΤΕΕ όπου φοιτά η οποία διαβι¬ 
βάζεται με σχετική εισήγηση στην Κεντρική Υπηρεσία για 
τα περαιτέρω. Σε εξαιρετικές περιπτώσεις επιτρέπεται να 
υποβληθεί αίτηση για μετεγγραφή μετά την λήξη της πα¬ 
ραπάνω προθεσμίας. 

2. Μετεγγραφές μαθητών των ΤΕΕ του Ο.Τ.Ε.Κ. σε άλ¬ 
λο ΤΕΕ του Ο.Τ.Ε.Κ. γίνονται από υπηρεσιακή ανάγκη 
ακόμη και δίχως αίτηση των κηδεμόνων τους στις περι¬ 
πτώσεις: 

α) κατάργησης ή συγχώνευσης των σχολικών μονάδων 

β) επιβολής σε μαθητή της ποινής της αλλαγής σχολι¬ 
κού περιβάλλοντος. 

3. Ο μετεγγραφόμενος σε σχολείο άλλης πόλης μαθη¬ 
τής δεν θεωρείται ότι απουσιάζει από τα μαθήματα για τις 
ημέρες που απαιτούνται για την μετάβασή του απάτη μια 
πόλη στην άλλη. 

4. Άν από τη διακοπή της φοίτησης στο σχολείο μέχρι 
την προσέλευση του μετεγγραφόμενου μαθητή στο σχο¬ 
λείο της νέας διαμονής μεσολάβησε κατά την κρίση του 
συλλόγου καθηγητών χρόνος μεγαλύτερος από τον από¬ 
λυτα αναγκαίο για την μετάβασή του, σημειώνονται 
απουσίες γιατις ημέρες καθυστέρησης, οι οποίες λαμβά- 
νονται υπόψη και για τον χαρακτηρισμό της φοίτησής 
του. 

5. Η ακολουθούμενη διαδικασία μετεγγραφής μαθητών 

καθορίζεται με σχετική εγκύκλιο του Γενικού Διευθυντή 
του Ο.Τ.Ε.Κ.. 

Β.3. ΦΟΙΤΗΣΗ ΜΑΘΗΤΩΝ - ΑΠΟΥΣΙΕΣ 

1. Η προαγωγή και η απόλυση των μαθητώντων ΤΕΕ του 
Ο.Τ.Ε.Κ. εξαρτάται από την τακτική τους φοίτηση στο 
σχολείο και από την επίδοσή τους κατά τη διάρκεια του δι¬ 
δακτικού έτους και από την επιτυχή ολοκλήρωση της πρα¬ 
κτικής άσκησης. 

2. Η τακτική φοίτηση ή η απουσία των μαθητών από το 
ΤΕΕ κατά τις ώρες λειτουργίας του αποτελούν τα κριτή¬ 
ρια για το χαρακτηρισμό της φοίτησης αυτών ως επαρ¬ 
κούς ή ελλιπούς ή ανεπαρκούς. 

3. Οι απουσίες αριθμούνται ανά μία για κάθε διδακτική 
ώρα. 

4. Απουσία μαθητή από τις πολιτιστικές ή αθλητικές εκ¬ 
δηλώσεις που πραγματοποιούνται στα πλαίσια του ωρο¬ 
λογίου προγράμματος του Τ.Ε.Ε. λογίζεται ως απουσία 
από τα διδασκόμενα μαθήματα για ισάριθμες διδακτικές 
ώρες, η δε απουσία από ημερήσια εκδρομή ή επίσκεψη 
λογίζεται ως απουσία για ισάριθμες διδακτικές ώρες, όσα 
και τα ωριαία μαθήματα, που δε διδάχθηκαν για το λόγο 
αυτό κατά την ίδια μέρα. Εξαίρεση επιτρέπεται στις περι¬ 
πτώσεις που, κατά την κρίση του Διευθυντή του Τ.Ε.Ε., η 
συμμετοχή του μαθητή στις ανωτέρω εκδηλώσεις καθί¬ 
σταται έκτων πραγμάτων αδύνατη. 

Β.4.ΠΕΡΙΠΤΩΣΕΙΣ ΔΙΚΑΙΟΛΟΓΗΜΕΝΗΣ ΑΠΟΥΣΙΑΣ 

Για τον χαρακτηρισμό της φοίτησης των μαθητών, ως 
επαρκούς ή ελλιπούς ή ανεπαρκούς, δεν λαμβάνονται 
υπόψη και θεωρούνται δικαιολογημένες οι ακόλουθες 
απουσίες: 

α) Απουσία από το Τ.Ε.Ε. κατά τις ώρες λειτουργίας αυ¬ 
τού, μαθητών αποστελλομένων στο εξωτερικό ή το εσω¬ 
τερικό για εκπαιδευτικούς λόγους όπως συμμετοχή σε 
συνέδρια, εκθέσεις, διαγωνισμούς κ.λ.π. σύμφωνα με 
σχετική απόφαση του Δ.Σ. του Ο.Τ.Ε.Κ.. 

β) Απουσία μαθητών που απασχολούνται οπωσδήποτε 
σε εργασία εκπαιδευτικής φύσης που ανατέθηκε σε αυ¬ 
τούς από το Διευθυντή ή με πράξη του Συλλόγου των δι¬ 
δασκόντων. 

γ) Απουσία μαθητών για την προσέλευσή τους αποδε¬ 
δειγμένα ενώπιον του Συμβουλίου Επιλογής Οπλιτών. 

δ) Απουσία λόγω συμμετοχής σε επίσημες αθλητικές 
εκδηλώσεις, πιστοποιούμενη από αρμόδια δημόσια 
αθλητική αρχή. 

ε) Απουσία μαθητών: 1) του Καθολικού Δόγματος, 2) 
Εβραϊκού θρησκεύματος, 3) Μουσουλμανικού θρησκεύ¬ 
ματος κατά τις ημέρες των εορτών όπως αναφέρονται 
στο Κεφ Α.2. 

ζ) Απουσία μαθητών που απαλλάσσονται νόμιμα, εν μέ- 
ρει ή συνολικά από τη συμμετοχή τους στη διδασκαλία 
μαθημάτων όπως ορίζεται στο επόμενο κεφάλαιο. 

η) Απουσίες μαθητών από το ΤΕΕ κατά τις ώρες λει¬ 
τουργίας του, οι οποίες οφείλονται σε απεργία των μέσων 
μαζικής μεταφοράς που βεβαιώνεται κατά τόπους από 
τον Οικείο Νομάρχη. 

θ) Απουσίες μαθητών από το Τ.Ε.Ε. κατά τις ώρες λει¬ 
τουργίας του, που οφείλονται στις επιβαλλόμενες κυρώ¬ 
σεις και μέχρι το πολύ τριών ημερών. 

ι) Απουσίες μαθητών οφειλόμενες στην ανάγκη μεταγ- 
γίσεως αίματος σε ειδικό νοσηλευτικό ίδρυμα λόγω με¬ 


σογειακής ή δρεπανοκυτταρικής αναιμίας από την οποία 
πάσχουν. 

ια) Απουσίες μαθητών που οφείλονται σε θεραπεία αρ¬ 
χική ή συνεχιζόμενη σε χώρες του εξωτερικού . Στις περι¬ 
πτώσεις αυτές υπολογίζονται και οι απουσίες τριών ημε¬ 
ρών, για τη μετάβαση και επιστροφή, πέρα από τις βεβαι- 
ούμενες από τα σχετικά ιατρικά πιστοποιητικά. 

ιβ) Απουσίες μαθητών που πάσχουν από σακχαρώδη 
διαβήτη και με το ιατρικό δεδομένο ότι η πάθηση είναι βα¬ 
ρύτατη και απαιτεί καθημερινά ενέσεις ινσουλίνης, επα¬ 
νειλημμένες μετρήσεις του σακχάρου του αίματος, κα¬ 
θώς και εισαγωγές στο νοσοκομείο. 

ιγ) Απουσίες μαθητών μίας ημέρας λόγω συμμετοχής 
τους σε εθελοντική αιμοδοσία. 

ιδ) Απουσίες λόγω εμφάνισης σε δικαστήριο 

ιε) Απουσίες μαθητών, το πολύ 3 ημερών για σοβαρούς 
οικογενειακούς λόγους, αφού προηγηθεί ενημέρωση και 
σχετική άδεια από τον Διευθυντή της εκπαιδευτικής μο¬ 
νάδας. 

Β.5. ΑΠΑΛΛΑΓΕΣ ΜΑΘΗΤΩΝ ΑΠΟ ΤΗΝ ΕΝΕΡΓΟ ΣΥΜ¬ 
ΜΕΤΟΧΗ ΣΕ ΜΑΘΗΜΑ 

1. Ο κηδεμόνας του μαθητή ή ο ίδιος ο μαθητής όταν εί¬ 
ναι ενήλικος, που για λόγους υγείας, πάθησης μόνιμης ή 
παροδικής ή ειδικής μειονεξίας κωλύεται να μετέχει στο 
μάθημα της Φυσικής Αγωγής μπορεί να ζητήσει την εξαί¬ 
ρεση του μαθητή σε κάποια από τα μαθήματα αυτά με αί¬ 
τησή του. Η αίτηση αυτή συνοδεύεται υποχρεωτικά και 
από ιατρική βεβαίωση δημοσίου νοσηλευτικού ιδρύματος 
ή ιατρού του ασφαλιστικού του φορέα, στην οποία να 
αναφέρεται ο λόγος και η διάρκεια της αιτούμενης απαλ¬ 
λαγής. Υποβάλλεται στο Διευθυντή του ΤΕΕ εντός πέντε 
ημερών από την έναρξη των μαθημάτων ή από την εμφά¬ 
νιση της πάθησης ή μετά την ασθένεια και την επάνοδο 
του μαθητή στο ΤΕΕ. 

2. Επίτης, κατά την προηγούμενη παράγραφο, αίτησης 
αποφαίνεται ο Διευθυντής του ΤΕΕ και ο κατά περίπτωση 
αρμόδιος διδάσκοντας καθηγητής, συντάσσοντας σχετι¬ 
κή πράξη απαλλαγής για το σύλλογο διδασκόντων. Σε 
αμφιβολία ο μαθητής παραπέμπεται στην αρμόδια Υγειο¬ 
νομική Επιτροπή. Η βεβαίωση της προηγούμενης παρα¬ 
γράφου δεν απαιτείται σε όσες περιπτώσεις η πάθηση εί¬ 
ναι εμφανής και δεν χρειάζεται απόδειξη. Η ισχύς της κα¬ 
τά τα ανωτέρω απαλλαγής, που αφορά ολόκληρο το 
διδακτικό έτος ή τμήμα αυτού, αρχίζει από την έναρξη 
των μαθημάτων ή την εμφάνιση της πάθησης ή της ασθέ¬ 
νειας προσήκοντος βεβαιωμένης. 

3. Απαλλαγή από το μάθημα της Φυσικής Αγωγής για 
κάποια διδακτική ώρα μπορεί να ζητήσει ο μαθητής για 
αποχρώντα λόγο από το διδάσκοντα καθηγητή, ο οποίος 
μπορεί και να χορηγεί αυτή, ύστερα από έγκριση του Δι¬ 
ευθυντή τουΤΕΕ. 

4. Οι κατά τις διατάξεις του παρόντος άρθρου απαλ¬ 
λασσόμενοι από το μάθημα της Φυσικής Αγωγής μαθη¬ 
τές, δεν υποχρεώνονται στην παρακολούθηση του μαθή¬ 
ματος . 

Β.6. ΕΛΕΓΧΟΣ ΚΑΙ ΚΑΤΑΧΩΡΗΣΗ ΑΠΟΥΣΙΩΝ 

1. Η απουσία μαθητού από το ΤΕΕ καταχωρείται στο 
ημερήσιο δελτίο απουσιών για κάθε διδακτική ώρα. 

2. Η σύνταξη κι η φύλαξη του ημερήσιου δελτίου απου¬ 
σιών ανατίθεται από το Διευθυντή του ΤΕΕ σε μαθητή τά¬ 
ξης ή τμήματος τάξης, που διακρίνεταιγιατοήθος και την 

επίδοσή του, αναπληρούμενο από άλλον μαθητή με τους 
ίδιους όρους. Το δελτίο αυτό ελέγχεται και μονογράφεται 
από το διδάσκοντα ή τους διδάσκοντες στην οικεία στήλη 
και μετά τη λήξη τωνημερησίων μαθημάτων, παραδίδεται 
από τον υπεύθυνο κατά τα ανωτέρω μαθητή στον ορισμέ¬ 
νο από τον Διευθυντή καθηγητή. 

3. Για τον έλεγχο των απουσιών των μαθητών τηρείται 
ίδιο βιβλίο φοίτησης (απουσιολόγιο) στο οποίο καταχω- 
ρείται αριθμητικά το σύνολο (άθροισμα) των απουσιών 
της ημέρας κάθε μαθητή που απούσιαζε, όπως το άθροι¬ 
σμα αυτό αναγράφεται στο ημερήσιο δελτίο απουσιών. Η 
τήρηση, κατά τα παραπάνω, του βιβλίου φοίτησης (απου¬ 
σιολογίου) ανατίθεται σε καθηγητή που ορίζεται από τον 
Διευθυντή, με αναπληρωτή αυτού άλλον καθηγητή. 

4. Οι απουσίες που καταχωρούνται στο βιβλίο φοίτησης 
(απουσιολόγιο), κατά την προηγούμενη παράγραφο, 
αθροίζονται κατά μήνα και μεταφέρονται συνολικά στα 
ατομικά δελτία των μαθητών. 

5. Κατά τη λήξη του Β’ τετραμήνου και πριν από την 
έναρξη των γραπτών εξετάσεων, τα κατά την προηγού¬ 
μενη παράγραφο αθροίσματα απουσιών αθροίζονται σε 
γενικό σύνολο στα ατομικά δελτία των μαθητών και απο¬ 
τελούν τη βάση, σε συνδυασμό και μεταπροσκομισθέντα 
τυχόν δικαιολογητικά απουσιών, για τον χαρακτηρισμό 
της φοίτησής τους. 

Β.7. ΕΝΗΜΕΡΩΣΗ ΓΟΝΕΩΝ - ΔΙΚΑΙΟΛΟΓΗΣΗ 
ΑΠΟΥΣΙΩΝ 

1. Για την τακτική παρακολούθηση της φοίτησης του 
μαθητή ευθύνεται εξ ολοκλήρου ο κηδεμόνας του ή ο 
ίδιος όταν είναι ενήλικος. Η Γραμματεία της εκπαιδευτι¬ 
κής μονάδας, που είναι υπεύθυνη για την συνολική παρα¬ 
κολούθηση της φοίτησης των μαθητών, αφού ενημερώ¬ 
σει το Δ/ντή του ΤΕΕ, ότι ο μαθητής συμπλήρωσε το 1/3 
του ορίου των δικαιολογημένων και αδικαιολόγητων 
απουσιών, είναι υποχρεωμένη να ενημερώνει τον κηδε¬ 
μόνα με ταχυδρομική επιστολή ή με επιστολή στον ίδιο 
τον μαθητή όταν είναι ενήλικας, η οποία στέλνεται με τη 
φροντίδα του ΤΕΕ από την 1η μέχρι την 5η κάθε μήνα για 
τις απουσίες του μαθητή. Με την ίδια επιστολή ο κηδεμό¬ 
νας ενημερώνεται και για κάθε άλλο θέμα που αφορά τη 
σχολική κατάσταση του μαθητή. 

2. Ο κηδεμόνας κάθε μαθητή δύναται να ενημερώνεται 
υπεύθυνα για τη φοίτηση και τις απουσίες του μαθητή 
από την Γ ραμματεία της εκπαιδευτικής μονάδας με ενυ¬ 
πόγραφο σημείωμα του Δ/ντή. 

3. Ο κηδεμόνας κάθε μαθητή που απούσιασε φροντίζει 
ώστε να προσκομισθεί το βραδύτερο μέχρι και τη δέκατη 
εργάσιμη μέρα από την επιστροφή του μαθητή στο ΤΕΕ, 
βεβαίωση γιατρού δημόσιου νοσηλευτικού ιδρύματος ή 
σχολιατρικής υπηρεσίας, που να πιστοποιεί το είδος και 
τη διάρκεια της ασθένειας. Η βεβαίωση αυτή μπορεί να 
χρησιμεύσει ως δικαιολογητικά για τις αντίστοιχες απου¬ 
σίες. Δικαιολογητικά που υποβάλλονται μετά την παρέ¬ 
λευση της ανωτέρω προθεσμίας δε λαμβάνονται υπόψη. 
Κάθε βεβαίωση υποβάλλεται με αίτηση και καταχωρείται 
στο πρωτόκολλο απαραίτητα. 

4. Τα δικαιολογητικά που υποβάλλονται σύμφωνα με τις 
διατάξεις της προηγούμενης παραγράφου, δε δεσμεύ¬ 
ουν το σύλλογο, όταν ο ίδιος γνωρίζει με ικανά και επαρ¬ 
κή στοιχεία τους πραγματικούς λόγους απουσίας του μα¬ 
θητή. 


5. Σε καμιά περίπτωση δε θεωρούνται δικαιολογημένες 
απουσίες μαθητών: 

α) Όταν πραγματοποιούνται χωρίς την άδεια του Δ/ντή 
του ΤΕΕ σε ώρες του ημερήσιου προγράμματος λειτουρ¬ 
γίας αυτού, μεμονωμένες ή συνεχείς. Γ ια την πρώτη και 
την τελευταία διδακτική ώρα του ημερήσιου προγράμμα¬ 
τος λειτουργίας του ΤΕΕ, είναι δυνατόν, κατά την κρίση 
του συλλόγου των διδασκόντων, να δικαιολογηθούν 
απουσίες που οφείλονται σε εξαιρετικά σοβαρούς αντι¬ 
κειμενικούς λόγους, των ιδιαίτερα τοπικών καιρικών, συ¬ 
γκοινωνιακών και άλλων συνθηκών του κάθε ΤΕΕ. 

β) Όταν οφείλονται σε ομαδική, κατά την κρίση του Δι¬ 
ευθυντή του ΤΕΕ, απομάκρυνση των μαθητών από το σχο¬ 
λείο. 

6. Οι δικαιολογημένες απουσίες των μαθητών, που 
πραγματοποιούνται σύμφωνα με τις διατάξεις του άρ¬ 
θρου αυτού, αθροίζονται και λαμβάνονται υπόψη για το 
χαρακτηρισμό της φοίτησης κάθε μαθητή, σύμφωνα με 
τις διατάξεις του Κεφ. Ε.3. 

Γ ια τις απουσίες αυτές συντάσσεται, αμέσως μετά τη 
λήξη κάθε τετράμηνου, ειδική πράξη του συλλόγου των 
διδασκόντων. 

7. Όπου στο παρόν κεφάλαιο αναφέρεται ο κηδεμόνας 
του μαθητή, νοείται ο πατέρας ή η μητέρα ή οποιοδήποτε 
νόμιμα εξουσιοδοτημένο από αυτούς φυσικό πρόσωπο, 
προκειμένου μόνο περί μαθητών που δεν έχουν συμπλη- 
ρώσει το 18ο έτος της ηλικίας τους. Οι μαθητές που έχουν 
συμπληρώσει το 18ο έτος της ηλικίας τους εκπληρώνουν 
προσωπικά τις υποχρεώσεις που αναφέρονται στο παρόν 
κεφάλαιο. 

Γ. ΑΞΙΟΛΟΓΗΣΗ ΜΑΘΗΤΩΝ ΚΑΤΑ ΤΗΝ ΔΙΑΡΚΕΙΑ ΤΩΝ 
ΤΕΤΡΑΜΗΝΩΝ 

Γ.1. ΧΑΡΑΚΤΗΡΙΣΜΟΣ ΤΩΝ ΔΙΔΑΣΚΟΜΕΝΩΝ 

ΜΑΘΗΜΑΤΩΝ ΣΤΑ ΤΕΕ ΤΟΥ Ο.Τ.Ε.Κ. 

1. Τα διδασκόμενα μαθήματα στα ΤΕΕ του Ο.Τ.Ε.Κ. χω¬ 
ρίζονται σε πέντε ομάδες μαθημάτων όπως εμφανίζονται 
στα Συνημμένα προγράμματα σπουδών. Συγκεκριμένα: 

α. Στην ομάδα Α περιλαμβάνονται τα μαθήματα γενικής 
παιδείας θεωρητικού περιεχομένου που εξετάζονται γρα- 
πτώς. 

β. Στην ομάδα Β περιλαμβάνονται τα μαθήματα Γ ενικής 
Παιδείας (μη θεωρητικού περιεχομένου) που δεν εξετά¬ 
ζονται γραπτώς. 

γ. Στην ομάδα Γ περιλαμβάνονται μαθήματα επαγγελ¬ 
ματικής εκπαίδευσης θεωρητικού περιεχομένου που εξε¬ 
τάζονται γραπτώς 

δ. Στην ομάδα Δ ανήκουντα μαθήματα επαγγελματικής 
εκπαίδευσης θεωρητικού και εργαστηριακού περιεχομέ¬ 
νου που εξετάζονται γραπτώς στο θεωρητικό μέρος και 
προφορικά, με παρουσίαση των δεξιοτήτων των μαθητών 
στο εργαστήριο, εκτέλεση συγκεκριμένου έργου είτε με 
συνδυασμό των παραπάνω μεθόδων, ανάλογα με τη φύ¬ 
ση του αντικειμένου. 

ε. Στην ομάδα Ε ανήκουντα μαθήματα επαγγελματικής 
εκπαίδευσης εργαστηριακού περιεχομένου που εξετάζο¬ 
νται γραπτώς, προφορικώς είτε προφορικώς, με παρου¬ 
σίαση δεξιοτήτων των μαθητών στο εργαστήριο, εκτέλε¬ 
ση συγκεκριμένου έργου και με υποβολή ατομικής ή συλ¬ 
λογικής εργασίας εμπέδωσης, αναλογα με τη φύση του 
αντικειμένου ανάλογα με τη φύση του μαθήματος 

στ. Στην ομάδα ΣΤ περιλαμβάνει τα μαθήματα θεωρητι¬ 
κού περιεχομένου με δύο ή περισσότερα γνωστικά αντι¬ 
κείμενα. 

ζ. Στην ομάδα Ζ περιλαμβάνει τα μαθήματα που διδά¬ 
σκονται αλλά δε βαθμολογούνται. 

2. Τα μαθήματα γενικής παιδείας που εξετάζονται όπως 
ορίζονται κάθε φορά από το ΥΠΕΠΘ 

3. Οι μαθητές αξιολογούνται σε άλατα διδασκόμενα μα¬ 
θήματα στην τάξη τους, εκτός εκείνων που δεν προβλέ- 
πεται αξιολόγηση. 

4. Με σχετική εγκύκλιο θα καθορίζεται η ομάδα στην 
οποία θα ανήκουντα μαθήματα του προγράμματος σπου¬ 
δών Α' και Β' κύκλου. 

Γ.2. ΤΡΟΠΟΣ ΑΞΙΟΛΟΓΗΣΗΣ ΜΑΘΗΜΑΤΩΝ 

1. Για κάθε μάθημα καταχωρίζεται ενιαία βαθμολογία 
για κάθε τετράμηνο και κατά την εξαγωγή του Γ ενικού Μέ¬ 
σου Όρου. 

2. Τα μικτά μαθήματα (Θ + Ε) εξετάζονται και βαθμολο¬ 
γούνται χωριστά για κάθε μέρος τους. Ο βαθμός στο μά¬ 
θημα αυτό είναι ο Μ.Ο. του θεωρητικού και εργαστηρια¬ 
κού μέρους και ως βαθμολογία του μαθήματος καταχω¬ 
ρίζεται ένας βαθμός. Το μάθημα σε κάθε περίπτωση 
θεωρείται ενιαίο. 

3. Τα μαθήματα με δύο ή περισσότερα γνωστικά αντι¬ 
κείμενα εξετάζονται και βαθμολογούνται για κάθε επιμέ- 
ρους γνωστικό αντικείμενο και ως βαθμολογία του μαθή¬ 
ματος καταχωρίζεται ο μέσος όρος των βαθμών των επι- 
μέρους γνωστικών αντικειμένων. Σε κάθε περίπτωση το 
μάθημα θεωρείται ενιαίο. 

Γ.3. ΔΙΑΓΝΩΣΤΙΚΗ ΑΞΙΟΛΟΓΗΣΗ 

1. Στην αρχή του σχολικού έτους είναι δυνατόν να διε¬ 
ξάγονται διαγνωστικές δοκιμασίες σε όσα μαθήματα κρί- 
νεται απαραίτητο. 

2. Σκοπός των διαγνωστικών δοκιμασιών είναι: 

1 Να βοηθήσουν τους καθηγητές να προσδιορίσουν το 
επίπεδο στο οποίο βρίσκονται οι μαθητές τους και ανάλο¬ 
γα να προσαρμόσουν την διδασκαλία τους. 

■ Να γίνει η κατάταξη των μαθητών σε επίπεδα στα μα¬ 
θήματα των ξένων γλωσσών 

1 Να διερευνηθεί αν οι μαθητές διαθέτουντις απαραίτη¬ 
τες γνώσεις και δεξιότητες για να παρακολουθήσουν χω¬ 
ρίς προβλήματα τη διδασκαλία της νέας ύλης. Στην περί¬ 
πτωση που επισημανθούν ελλείψεις θα συμπληρώνονται 
με τον προσφορότερο τρόπο κατά την κρίση του καθηγη¬ 
τή του μαθήματος. 

3. Οι διαγνωστικές δοκιμασίες διεξάγονται με ευθύνη 
των διδασκόντων καθηγητών και δεν λαμβάνονται υπόψη 
στην αξιολόγηση της επίδοσης του μαθητή. Για την από¬ 
δοση στις εν λόγω δοκιμασίες ενημερώνονται οι μαθητές 
και εφόσον ζητηθεί και οι γονείς και οι κηδεμόνες των μα¬ 
θητών. 

Γ.4. ΠΡΟΦΟΡΙΚΗ ΒΑΘΜΟΛΟΓΙΑ 

1. Για την αξιολόγηση του μαθητή κατά τετράμηνο ο κα¬ 
θηγητής συνεκτιμά: 

Α. Τη συμμετοχή του στη διδακτική - μαθησιακή διδα¬ 
σκαλία 

Β. Την επιμέλεια και το ενδιαφέρον του στο συγκεκρι¬ 
μένο μάθημα. 

Γ. Την επίδοσή του σε ολιγόλεπτες γραπτές δοκιμασίες. 
Αυτές αποτελούν εναλλακτικό τρόπο εξέτασης των μα¬ 
θητών στο μάθημα της ημέρας. Γίνονται χωρίς προειδο¬ 


ποίηση των μαθητών και διενεργούνται σε αριθμό που κα¬ 
θορίζει ο καθηγητής του μαθήματος. Τα αποτελέσματά 
τους αξιοποιούνταιγιατην αντικειμενικότερη αξιολόγηση 
του μαθητή καιτη συνεχή ανατροφοδότηση της διδασκα¬ 
λίας. 

Δ. Τις εργασίες που ανατίθενται από τον Καθηγητή. Αυ¬ 
τές διακρίνονται σε: 

ί. Εργασίες ή ασκήσεις εμπέδωσης μαθήματος που 
πραγματοποιούνται στην τάξη ή κατ' οίκον και είναι σύ¬ 
ντομης έκτασης. Σκοπό έχουντον έλεγχο της εμπέδωσης 
και της ικανότητας εφαρμογής των γνώσεων που περι¬ 
λαμβάνονται στη διδασκόμενη ύλη. 

Ν. Συνθετικές - Δημιουργικές εργασίες που έχουν σύν¬ 
θετο χαρακτήρα και επιδιώκουν την ανάπτυξη της δημι¬ 
ουργικής ικανότητας και του ερευνητικού πνεύματος 
αναζήτησης στοιχείων από διαφορετικές πηγές και τελι¬ 
κής σύνθεσης των στοιχείων αυτών. 

2. Γιατην βαθμολογία στο εργαστηριακό μέρος του μα¬ 
θήματος λαμβάνονται υπόψη τα παρακάτω κριτήρια: 

• Ο βαθμός στον οποίο ο μαθητής έχει εφαρμόσει στην 
πράξη τις θεωρητικές γνώσεις του μαθήματος και παρα¬ 
δεκτές μεθόδους της σύγχρονης τεχνολογίας 

• Η ποιότητα της εργασίας ως τελικού αποτελέσματος 

• Ο βαθμός στον οποίο ο μαθητής έχει εφαρμόσει κα¬ 
νονισμούς ασφάλειας κατά την εκτέλεση της εργασίας 
του. 

• Ο βαθμός στον οποίο χρησιμοποίησε κατάλληλα ερ¬ 
γαλεία, όργανα, μηχανήματα και υλικά. 

3. Στην περίπτωση που λείπουν κάποια στοιχεία της πα¬ 
ραγράφου ένα (1) ο προφορικός βαθμός του τετραμήνου 
διαμορφώνεται από την συνεκτίμηση των υπαρχόντων 
στοιχείων. 

4. Για μάθημα που για οποιονδήποτε λόγο διδάχτηκε λι¬ 
γότερο από δέκα (10) ώρες κατά την διάρκεια του τετρα¬ 
μήνου, δεν κατατίθεται βαθμολογία, εάν αποδεδειγμένα 
και δικαιολογημένα ο καθηγητής δεν διαθέτει επαρκή 
στοιχεία για την αξιολόγηση των μαθητών. Το όριο των 
(10) δέκα ωρών μειώνεται σε έξι για τα μαθήματα που δι¬ 
δάσκονται μία (01) ώρα την εβδομάδα. 

5. Για μαθήματα που οι μαθητές έχουν απαλλαγεί από 
την παρακολούθησή τους, με απόφαση του συλλόγου 
των καθηγητών, δεν κατατίθεται βαθμολογία (π.χ. Φυσική 
Αγωγή). Στα ατομικά δελτία τίθεται παύλα(-) 

6. Με την λήξη του Α' και του Β' τετραμήνου κάθε καθη¬ 
γητής καταθέτει στην Γραμματεία της Σχολικής Μονάδας 
ονομαστική κατάσταση για κάθε τμήμα χωριστά με τους 
τετραμηνιαίους βαθμούς προφορικής επίδοσης. 

7. Αν από την ονομαστική κατάσταση της προφορικής 
βαθμολογίας λείπει βαθμός μαθητή, ο διδάσκων με ενυ¬ 
πόγραφη σημείωση πάνω στην κατάσταση δικαιολογεί 
την έλλειψη βαθμού. 

Γ.5. ΕΝΔΙΑΜΕΣΕΣ ΓΡΑΠΤΕΣ ΕΞΕΤΑΣΕΙΣ 

1. Οι ωριαίες γραπτές δοκιμασίες σε ευρύτερες ενότη¬ 
τες είναι υποχρεωτικές και πραγματοποιούνται, μετά από 
προειδοποίηση, σε χρόνο και ενότητα που ανακοινώνο¬ 
νται στους μαθητές. Οι καθηγητές φροντίζουν να προ¬ 
γραμματίσουν την διδασκαλία τους από την αρχή του 
έτους ώστε να είναι δυνατόν να πραγματοποιηθούν τις 
γραπτές δοκιμασίας σε ευρύτερη διδακτική ενότητα. Η 
έκταση της ύλης δεν πρέπει να είναι μικρότερη από μια 
ευρεία διδακτική ενότητα ούτε μεγαλύτερη από την ύλη 
που διδάχτηκε κατά την διάρκεια του τετραμήνου. 

2. Για την διενέργεια των ωριαίων γραπτών δοκιμασιών 
απαιτείται προγραμματισμός με συνεννόηση των Καθη¬ 
γητών και του Διευθυντή του Εκπαιδευτηρίου. Η συνεν¬ 
νόηση αυτή αποσκοπεί στην αποφυγή της συσσώρευσης 
γραπτών εξετάσεων την ίδια χρονική περίοδο. 

3. Δεν επιτρέπονται να διεξάγονται περισσότερες από 
μια ωριαία γραπτές δοκιμασίες (1) κατά τη διάρκεια του 
ημερήσιου διδακτικού προγράμματος παρά μονάχα σε 
εξαιρετικές περιπτώσεις και εφόσον συντρέχουν ειδικοί 
λόγοι. Δεν πρέπει να υπερβαίνουν τις τέσσερις (4) στην 
διάρκεια του εβδομαδιαίου προγράμματος για τους ίδι¬ 
ους μαθητές. 

4. Στα μαθήματα που διδάσκονται μία έως τέσσερις 
ώρες εβδομαδιαίως ο αριθμός των υποχρεωτικών γρα¬ 
πτών δοκιμασιών είναι μία για κάθε τετράμηνο, δηλαδή 
σύνολο δύο σε κάθε σχολικό έτος. Στα μαθήματα που δι¬ 
δάσκονται πέντε ώρες και άνω εβδομαδιαίως, ο αριθμός 
των υποχρεωτικών γραπτών δοκιμασιών για κάθε τετρά¬ 
μηνο είναι δύο, τέσσερα γραπτές δοκιμασίες συνολικά 
για κάθε σχολικό έτος. 

5. Στην περίπτωση που ο μαθητής απουσιάζει δικαιολο¬ 
γημένα και δεν λάβει μέρος σε κάποια γραπτή δοκιμασία, 
ο καθηγητής ορίζει μια άλλη ημέρα εξέτασης, σε εύλογο 
χρονικό διάστημα και εξετάζεται σε άλλα θέματα όμως σε 
ύλη ίδια με την ύλη που εξετάσθηκαν και οι μαθητές του 
τμήματός του. Όταν ο μαθητής απουσιάζει αδικαιολόγη¬ 
τα ο βαθμός που καταχωρίζεται για τη συγκεκριμένη γρα¬ 
πτή δοκιμασία είναι η μονάδα (1). 

6. Οι γραπτές δοκιμασίες, αφού διορθωθούν και βαθ¬ 
μολογηθούν από τον καθηγητή, τίθενται υπόψη των μα¬ 
θητών και εν συνεχεία παραδίδονται στη Γραμματεία και 
φυλάσσονται στο Εκπαιδευτήριο ως τη λήξη του σχολι¬ 
κού έτους. Επιδεικνύονται επίσης, εφόσον ζητηθούν 
στους Γονείς και Κηδεμόνες των μαθητών και σε κάθε άλ¬ 
λο άτομο εξουσιοδοτημένο απάτην Υπηρεσία. Τα πρωτό¬ 
τυπα των θεμάτων των γραπτών δοκιμασιών κατατίθενται 
στην Γ ραμματεία της Σχολικής μονάδας, ταξινομούνται 
κατά μάθημα και κατηγορία και φυλάσσονται σε σχετικό 
αρχείο, το οποίο είναι στην διάθεση όλων των διδασκό¬ 
ντων του ΤΕΕ και κάθε άλλου εξουσιοδοτημένου προσώ¬ 
που ή φορέα. 

Γ.6. ΒΑΘΜΟΛΟΓΙΚΗ ΚΛΙΜΑΚΑ 

1. Η βαθμολογική κλίμακα, με βάση την οποία υπολογί¬ 
ζονται οι βαθμοί επίδοσης των μαθητών σε όλα τα μαθή¬ 
ματα είναι 1-20 και λεκτικά προσδιορίζονται με τους χα¬ 
ρακτηρισμούς: 

Κακώς 01-05 

Ανεπαρκώς 06-09 

Σχεδόν καλώς 10-13 

Καλώς 14-16 

Λίαν Καλώς 17-18 

Άριστα 19-20 

2.0 ελάχιστος βαθμός προαγωγής ή απόλυσης κατά το 
μάθημα ορίζεται το «Σχεδόν καλώς» (10) δέκα. 

3. Οι βαθμοί προφορικοί και γραπτοί, δίνονται σε ακέ¬ 
ραιες μονάδες. 

4. Αν κατά την εξαγωγή μέσω όρων προκύπτει αριθμός 
μικτός, το κλάσμα λογίζεται ως ακέραια μονάδα, όταν εί¬ 
ναι ίσο ή μεγαλύτερο του μισού της ακέραιος μονάδας. 
Το ίδιο ισχύει και κατά την εξαγωγή των αποτελεσμάτων 
κάθε φύσεως εξετάσεων. 

5. Αν ο γενικός βαθμός προαγωγής ή απόλυσης είναι 


αριθμός μικτός, αναγράφεται στους τίτλους σπουδών 
ακριβώς, δηλαδή το ακέραιο και κλασματικό μέρος αυ¬ 
τού. 

6. Για τον χαρακτηρισμό του γενικού βαθμού προαγω¬ 
γής ή απόλυσης εφαρμόζονται οι διατάξεις της παρ 1 του 
παρόντος άρθρου. 

Γ.7. ΒΑΘΜΟΛΟΓΙΑ ΤΕΤΡΑΜΗΝΩΝ ΚΑΙ ΕΝΗΜΕΡΩΣΗ 
ΚΗΔΕΜΟΝΩΝ 

1. Στο τέλος κάθε τετραμήνου οι καθηγητές καταθέ¬ 
τουν σε ονομαστική κατάσταση για κάθε τάξη ή τμήμα χω¬ 
ριστά τους βαθμούς επίδοσης, δηλαδή την προφορική 
βαθμολογία καθώς και την βαθμολογία στην ή στις γρα¬ 
πτές δοκιμασίας. Η Βαθμολογία Τετραμήνου (ΒΤ) σε κά¬ 
θε μάθημα εξάγεται από το άθροισμα των βαθμών των 
γραπτών δοκιμασιών και της προφορικής βαθμολογίας 
διαιρούμενο δια του τρία όταν οι γραπτές δοκιμασίες εί¬ 
ναι δύο, ή δια του δύο όταν η γραπτή δοκιμασία είναι μία. 

2. Η βαθμολογία που κατατίθεται από τους καθηγητές 
καταχωρίζεται και στον ατομικό έλεγχο προόδου του μα¬ 
θητή. Οι γονείς και οι κηδεμόνες του μαθητή ή ο ίδιος ο 
μαθητής, εάν είναι ενήλικος, ενημερώνονται για την επί¬ 
δοση και την φοίτησή του στο τέλος κάθε τετραμήνου εί¬ 
τε με την προσέλευσή τους στο εκπαιδευτήριο καιτην επί¬ 
δοση του ατομικού ελέγχου προόδου είτε με την αποστο¬ 
λή του ταχυδρομικώς σε αυτούς. 

3. Όσοι γονείς - κηδεμόνες επιθυμούν να ενημερώνο¬ 
νται συχνότερα για την επίδοση, επιμέλεια την φοίτηση 
και την συμπεριφορά των παιδιών τους θα μπορούν να 
έχουν προσωπική ή τηλεφωνική επικοινωνία με τους δι¬ 
δάσκοντες καθηγητές, μετά από συνεννόηση με την 
γραμματεία του Εκπαιδευτηρίου. 

Δ. ΠΡΟΑΓΩΓΙΚΕΣ ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

1. Οι τελικές εξετάσεις, προαγωγικές και απολυτήριες, 
διεξάγονται τον μήνα Μάιο προκειμένου να αξιολογηθούν 
συνολικά οι γνώσεις και οι δεξιότητες που απέκτησαν οι 
μαθητές κατά την διάρκεια του διδακτικού έτους. Οι τελι¬ 
κές εξετάσεις, ανάλογα με την φύση του μαθήματος, διε¬ 
ξάγονται: 

ί. γραπτά, 

Ιί. γραπτά και στο εργαστήριο, (όπως περιγράφονται 
στο Γ1) 

2. Πριν από την έναρξη της εξεταστικής περιόδου ανα¬ 
κοινώνεται στους μαθητές η εξεταστέα ύλη που μπορεί να 
είναι τα δύο τρίτα (2/3) της ύλης που διδάχθηκε και δεν 
μπορεί να είναι λιγότερη από το μισό της διδακτέας ύλης. 

3. Το πρόγραμμα των εξετάσεων ανακοινώνεται το αρ¬ 
γότερο δύο ημέρες πριν την έναρξή τους. Σε αυτό ορίζο¬ 
νται οι ημέρες και οι ώρες προσέλευσης των μαθητών κα¬ 
θώς και η διάρκεια εξέτασης κάθε μαθήματος. 

Δ. 1. ΓΡΑΠΤΕΣ ΕΞΕΤΑΣΕΙΣ 

1. Η διάρκεια των γραπτών προαγωγικών και απολυτή¬ 
ριων εξετάσεων σε κάθε μάθημα είναι δύο ώρες εκτός εάν 
σε ειδικές περιστάσεις ορισθεί διαφορετικά. 

2. Ο Διευθυντής του Εκπαιδευτηρίου έχει την γενική 
εποπτεία και το συντονισμό των τελικών εξετάσεων. Και 
λαμβάνει επίσης κάθε άλλο μέτρο για την διασφάλιση του 
αδιάβλητου των εξεταστικών διαδικασιών και την ομαλή 
διεξαγωγή τους. 

3. Τα θέματα των εξετάσεων λαμβάνονται από την εξε¬ 
ταστέα ύλη κάθε μαθήματος και είναι κοινά για όλα τα 
τμήματα της ίδια τάξης και ειδικότητας και επιλέγονται με 

την συνεργασία των καθηγητών που διδάσκουν το ίδιο 
μάθημα στην ίδια τάξη. Σε τάξεις η τμήματα όπου το μά¬ 
θημα διδάσκεται από ένα μόνο καθηγητή, ορίζεται από το 
Διευθυντή του σχολείου ένας επί πλέον καθηγητής της 
ίδιας ή συγγενούς ειδικότητας ως συνεισηγητής του μα¬ 
θήματος. Σε περίπτωση που χρειάζεται να δοθούν διαφο¬ 
ρετικά θέματα στα τμήματα της ίδιας τάξης, ο διδάσκων 
εκπαιδευτικός είναι υποχρεωμένος να δικαιολογήσει την 
ενέργειάτου αυτή επαρκώς, αναγράφοντας σε σημείωση 
κάτω από το έγγραφο που περιέχει τα θέματα τον λόγο ή 
τους λόγους που επέβαλαν την ενέργεια αυτή και συ- 
ντάσσοντας σχετικό πρακτικό. 

4. Τα θέματα των γραπτών προαγωγικών εξετάσεων, 
περιλαμβάνουν ποικιλία ερωτήσεων, ερωτήσεις ανάπτυ¬ 
ξης, σύντομης απάντησης, ερωτήσεις με απαντήσεις 
πολλαπλών επιλογών, σωστού-λάθους, αντιστοίχησης, 
ερμηνεία κειμένων ή διαγραμμάτων, πινάκων ή προγραμ¬ 
μάτων κλπ., ανάλογα με την φύση του μαθήματος και 
τους διδακτικούς στόχους που ελέγχονται. Οι ερωτήσεις 
διατρέχουν όσο το δυνατό μεγαλύτερη έκταση ύλης, 
ελέγχουν ευρύ φάσμα διδακτικών στόχων και είναι δια¬ 
φορετικού βαθμού δυσκολίας καλύπτουν ευρεία έκταση 
της εξεταστέας ύλης, ανταποκρίνονται στο διδακτικό έρ¬ 
γο που πραγματοποιήθηκε κατά τη διάρκεια του διδακτι¬ 
κούς έτους, αντιστοιχούν στα θέματα που επεξεργάζο¬ 
νται οι μαθητές στο σχολείο τους και ελέγχονται με αυτές 
τόσο η κατοχή των αναγκαίων γνωστικών στοιχείων όσο 
και η κατανόησή τους. 

5. Εάν δεν ορίζεται διαφορετικά στην διατύπωση των 
θεμάτων, οι μαθητές απαντούν υποχρεωτικά σε όλα τα 
θέματα. Σε περίπτωση κατά την οποία ένα θέμα αναλύε¬ 
ται σε υποερωτήματα, η βαθμολογία που προβλέπεται γι' 
αυτό κατανέμεται ισότιμα στις επιμέρους ερωτήσεις, 
εκτός αν κατά την ανακοίνωση των θεμάτων καθορίζεται 
διαφορετικός συντελεστής βαρύτητας γι' αυτές. 

6. Οι γραπτές τελικές εξετάσεις πραγματοποιούνται 
ενώπιον ενός (1) τουλάχιστον καθηγητή - επιτηρητή σε 
κάθε αίθουσα, ο οποίος μετά τη λήξη της εξέτασης παρα- 
λαμβάνει τα γραπτά δοκίμια των μαθητών και τα παραδί- 
δει με υπογραφή μέσα σε φάκελο στον αρμόδιο καθηγη¬ 
τή για τη βαθμολόγησή τους. 

7. Η διόρθωση των γραπτών δοκιμίων γίνεται από τον δι¬ 
δάσκοντα καθηγητή, ο οποίος οφείλει να καταθέσει τα 
βαθμολογημένα γραπτά και την κατάσταση των Βαθμών 
της Γραπτής εξέτασης (ΒΓΕ) στον Διευθυντή του Εκπαι¬ 
δευτηρίου το αργότερο σε (5) πέντε ημέρες από την ημέ¬ 
ρα της εξέτασης. 

Δ.2. ΥΠΟΧΡΕΩΣΕΙΣ ΤΩΝ ΕΠΙΤΗΡΗΤΩΝ 

1. Οι επιτηρητές προσέρχονται έγκαιρα στο σχολείο, εί¬ 
ναι προσωπικά υπεύθυνοι για την τάξη και την επιτήρηση 
των μαθητών κατά την ώρα της εξέτασης και αναφέρουν 
αμέσως στους εξεταστές καθηγητές και στη Διεύθυνση 
του ΤΕΕ όποιο πρόβλημα προκύψει. 

2. Οι επιτηρητές παραλαμβάνουν από τους εξεταστές- 
καθηγητές το φάκελο της εξέτασης, εκφωνούν τον κατά¬ 
λογο των μαθητών, σημειώνουν τους απόντες, διανέμουν 
το χαρτί γραφής, διανέμουν τα φωτοτυπημένα θέματα 
της εξέτασης ή υπαγορεύουν αυτά και αναγράφουν στον 
πίνακα τον χρόνο έναρξης και λήξης της εξέτασης. Οι επι¬ 
τηρητές απαγορεύεται να παρέχουν οποιαδήποτε διευ¬ 
κρίνιση επί των θεμάτων. 

3. Κατά την παραλαβή των γραπτών δοκιμίων των μα¬ 


θητών διαγράφουν χιαστίτα κενά διαστήματα και θέτουν 
την υπογραφή τους στο τέλος του κειμένου. 

4. Ο διδάσκων καθηγητής παραλαμβάνει ενυπόγραφα 
από τους επιτηρητές τα προς διόρθωση γραπτά δοκίμια 
των μαθητών. 

Δ.3. ΒΑΘΜΟΛΟΓΗΣΗ ΓΡΑΠΤΩΝ ΔΟΚΙΜΙΩΝ ΤΩΝ ΠΡΟ- 
ΑΓΩΓΙΚΩΝ ΚΑΙ ΠΤΥΧΙΑΚΩΝ ΕΞΕΤΑΣΕΩΝ ΠΕΡΙΟΔΟΥ 
ΜΑΙΟΥ 

1. Τα γραπτά δοκίμια των προαγωγικών και πτυχιακών 
εξετάσεων διορθώνονται και βαθμολογούνται από τον 
καθηγητή, ο οποίος δίδαξε το αντίστοιχο μάθημα κατά τη 
διάρκεια του σχολικού έτους. Ο αρμόδιος καθηγητής το 
αργότερο εντός τριών (3) ημερών από την εξέταση του 
μαθήματος παραδίδει στον διευθυντή του ΤΕΕ τα γραπτά 
δοκίμια διορθωμένα και βαθμολογημένα, καθώς και ονο¬ 
μαστική κατάσταση με τους βαθμούς των μαθητών. Ο 
Δ/ντής του ΤΕΕ είναι υπεύθυνος για τον έλεγχο της κατα¬ 
χώρισης της βαθμολογίας στα οικεία βιβλία και στον σύ¬ 
στημα Η/Υ. 

2. Για τα εργαστηριακά μαθήματα η βαθμολογία παρα- 
δίδεται σε ονομαστικές καταστάσεις, στις οποίες ανα¬ 
γράφονται οι βαθμοί κάθε εξεταστή καθηγητή και ο μέσος 
όρος των βαθμολογιών. 

Δ.4. .ΕΞΕΤΑΣΗ ΣΤΟ ΕΡΓΑΣΤΗΡΙΟ 

1. Στα μαθήματα επαγγελματικής εκπαίδευσης που 
εκτός από την γραπτή εξέταση των μαθητών θα πρέπει να 
πραγματοποιηθεί και η εργαστηριακή εξέταση ανάλογα 
με την φύση του μαθήματος, μπορεί να διαρκέσει μέχρι 
τέσσερις (4) ώρες. 

2. Κατά την εξέταση στο εργαστήριο , οι μαθητές εξε¬ 
τάζονται ενώπιον τριμελούς επιτροπής οριζόμενης από 
το Διευθυντή του Εκπαιδευτηρίου και η οποία αποτελείται 
από τους καθηγητές που διδάσκουν το εξεταζόμενο μά¬ 
θημα. Στην περίπτωση που οι εν λόγω καθηγητές είναι λι- 
γότεροι από τρεις η επιτροπή συμπληρώνεται, ανάλογα, 
από ένα ή δύο καθηγητές της ίδιας ή συναφούς ειδικότη¬ 
τας. 

3. Η εργαστηριακή εξέταση περιλαμβάνει την εκτέλεση 
από τους μαθητές πρακτικών εφαρμογών και καθώς και 
προφορική εξέταση τους στο μάθημα αυτό. Με την ολο¬ 
κλήρωση της εργαστηριακής εξέτασης οι καθηγητές 
βαθμολογούν την επίδοση του κάθε μαθητή. Ο βαθμός 
του μαθητή στην εργαστηριακή εξέταση (ΒΕΕ) εξάγεται 
από το μέσο όρο των βαθμών των τριών βαθμολογητών. 

4. Η βαθμολογία παραδίδεται σε ονομαστικές καταστά¬ 
σεις, στις οποίες αναγράφονται οι βαθμοί κάθε εξεταστή 
καθηγητή και ο μέσος όρος των βαθμών αυτών. Αν έχει 
πραγματοποιηθεί και γραπτή εξέταση σε εργαστηριακό 
μάθημα παραδίνονται καιτα γραπτά δοκίμιατων μαθητών 

Δ.5. ΕΞΑΓΩΓΗ ΒΑΘΜΟΥ ΤΕΛΙΚΩΝ ΕΞΕΤΑΣΕΩΝ 

1. Ο βαθμός των τελικών εξετάσεων (ΒΤΕ) σε κάθε μά¬ 
θημα προκύπτει ως εξής: 

α. Στα μαθήματα που εξετάζονται μόνο γραπτά, ο βαθ¬ 
μός προκύπτει μόνο από το βαθμό που έλαβε ο μαθητής 
κατά την γραπτή εξέταση (ΒΓΕ) 

β. Στα μαθήματα που εξετάζονται γραπτά και στο εργα¬ 
στήριο, ο βαθμός σε αυτά προκύπτει από τον μέσο όρο 
του Βαθμού Γ ραπτής Εξέταση και του Βαθμού Εξέτασης 
στο Εργαστήριο, δηλαδή ΒΓΕ +ΒΕΕ/2 

γ. Στα μαθήματα που εξετάζονται γραπτά και προφορι¬ 
κά, ο βαθμός σε αυτά προκύπτει από τον μέσο όρο του 

Βαθμού Γραπτής Εξέταση και του Βαθμού Προφορικής 
Εξέτασης, δηλαδή ΒΓΕ +ΒΠΕ/2 

2. Οι βαθμοί προφορικής, εργαστηριακής και γραπτής 
εξέτασης δίνονται σε ακέραιες μονάδες. Σε περίπτωση 
που κατά την εξαγωγή μέσων όρων προκύπτει αριθμός μι¬ 
κτός, το κλάσμα λογίζεται ως ακέραιη μονάδα, όταν είναι 
ίσο ή μεγαλύτερο από το μισό την ακέραιης μονάδας αλ¬ 
λιώς χάνεται. 

Δ.6. ΥΠΟΧΡΕΩΣΕΙΣ ΜΑΘΗΤΩΝ ΚΑΤΑ ΤΗΝ ΔΙΑΡΚΕΙΑ 
ΤΩΝ ΕΞΕΤΑΣΕΩΝ 

1. Η παρουσία των μαθητών στις τελικές εξετάσεις είναι 
υποχρεωτική. 

Στην περίπτωση που μαθητής απουσιάσει αδικαιολόγη¬ 
τα βαθμολογείται με τον κατώτερο βαθμό την μονάδα 
( 01 ). 

Μαθητής που απουσιάζει δικαιολογημένα ή αποχωρή¬ 
σει απάτην εξέταση του μαθήματος μετά την ανακοίνωση 
των θεμάτων εξετάσεων λόγω αιφνίδιας και εμφανούς 
αδιαθεσίας, εξετάζεται άλλη ημέρα που ορίζεται από το 
Διευθυντή, εντός της εξεταστικής περιόδου. Εφόσον ο 
μαθητής αυτός αδυνατεί να εξεταστεί την περίοδο αυτή 
παραπέμπεται στις επαναληπτικές εξετάσεις του μηνάς 
Οκτωβρίου. 

Μαθητής που προσέρχεται μετά την ανακοίνωση των 
θεμάτων σε κάθε είδους εξέταση δεν γίνεται δεκτός σε 
αυτήν και βαθμολογείται με τον κατώτερο βαθμό. 

2. Οι μαθητές κατά την είσοδο στην αίθουσα εξέτασης 
δεν επιτρέπεται να φέρουν μαζί τους βιβλία, τετράδια ση¬ 
μειώσεις, διορθωτικό, κινητά τηλέφωνα υπολογιστικές 
μηχανές, ηλεκτρονικά μέσα μετάδοσηςτηςπληροφορίας 
ή άλλα αντικείμενα από αυτά που επιτρέπονται κατά την 
εξέταση του μαθήματος. 

3. Μαθητής που αντιγράφει κατά την διάρκεια της εξέ¬ 
τασης ή δολιεύεται την εξέταση καθ' οιονδήποτε τρόπο 
και γενικά δεν συμμορφώνεται με τις υποδείξεις των επι¬ 
τηρητών, και εφόσον προηγουμένως κληθεί για εξηγή¬ 
σεις από τον επιτηρητή και αυτές δεν κριθούν ικανοποιη¬ 
τικές απομακρύνεται από την αίθουσα με αιτιολογημένη 
απόφαση του διευθυντή του σχολείου, ύστερα από εισή¬ 
γηση του διδάσκοντοςτο εξεταζόμενο μάθημα. Γιατο λό¬ 
γο αυτό συντάσσεται αιτιολογημένη πράξη από τον επι¬ 
τηρητή, το διδάσκοντα και το διευθυντή του σχολείου. Σε 
αυτή την περίπτωση το γραπτό δοκίμιο βαθμολογείται με 
τον κατώτερο βαθμό «κακώς» μηδέν ένα 01. 

Δ.7. ΑΝΑΒΑΘΜΟΛΟΓΗΣΗ ΓΡΑΠΤΩΝ ΔΟΚΙΜΙΩΝ ΤΕΛΙ¬ 
ΚΩΝ ΕΞΕΤΑΣΕΩΝ. 

Σε αναβαθμολόγηση υπόκεινται τα γραπτά δοκίμια 
προαγωγικών και πτυχιακών εξετάσεων με την ακόλουθη 
διαδικασία: 

1. Μέσα σε τρεις εργάσιμες ημέρες από την έκδοση των 
αποτελεσμάτων της εξεταστικής περιόδου οι μαθητές 
υποβάλλουν αίτηση στο Εκπαιδευτήριο όπου φοιτούν, με 
την οποία ζητούν την αναβαθμολόγηση ενός ή περισσο¬ 
τέρων γραπτών δοκιμίων. 

2. Οι Διευθυντές των εκπαιδευτηρίων, μόλις λήξει η 
προθεσμία, διαβιβάζουν τα προς βαθμολόγηση γραπτά, 
με καλυμμένα το όνομα του μαθητή και τον αρχικό βαθμό 
του καθηγητή, στην Κεντρική Υπηρεσία του Ο.Τ.Ε.Κ. μαζί 
με επικυρωμένα αντίγραφα των θεμάτων και τον αρχικό 
βαθμό του καθηγητή. 

3. Με απόφαση του Προέδρου του Δ.Σ. συγκροτείται 


Επιτροπή αναβαθμολόγησης ανά ειδικότητα η οποία απο- 
τελείται από δύο τουλάχιστον Καθηγητές με έναν ανα¬ 
πληρωτή της ίδιας ή συναφούς ειδικότητας, με το μάθη¬ 
μα, στο οποίο ζητείται αναβαθμολόγηση. Αποκλείονται 
ως αναβαθμολογιτές οι καθηγητές που αρχικώς βαθμο¬ 
λόγησαν το γραπτό. 

4. Τα γραπτά δοκίμια αναβαθμολογούνται από τους δύο 
καθηγητές, οι οποίοι αναγράφουν τον βαθμό τους στο 
γραπτό. Ο βαθμός του πρώτου βαθμολογητή καλύπτεται 
με αδιαφανή ταινία κατά τέτοιο τρόπο ώστε να μη γνωρί¬ 
ζει ο δεύτερος αναβαθμολογιτήςτον βαθμό του πρώτου. 
Ο τελικός βαθμός του μαθήματος είναι ο μέσος όρος των 
βαθμολογιών. Σε περίπτωση που υπάρχει διαφορά μεγα¬ 
λύτερη των τριών μονάδων στην βαθμολόγηση των δύο 
καθηγητών το γραπτό βαθμολογείται και από τον ανα¬ 
πληρωτή ως τρίτο αναβαθμολογιτή αφού πρώτα προη¬ 
γουμένως επικαλυφθούν με αδιαφανές αυτοκόλλητο οι 
βαθμοί των δύο πρώτων βαθμολογητών - αναβαθμολογι- 
τών . Ο τελικός γραπτός βαθμός της αναβαθμολόγησης 
του μαθήματος είναι ο μέσο όρος που προκύπτει από το 
βαθμό του τρίτου αναβαθμολογιτή με τον πλησιέστερο 
προς αυτό βαθμό των δύο προηγουμένων εκτός της πε¬ 
ρίπτωσης που ο βαθμός του τρίτου είναι μικρότερος από 
τους βαθμούς και των δύο πρώτων, οπότε ως βαθμός του 
γραπτού λαμβάνεται ο μικρότερος βαθμός από αυτούς 
που έδωσαν οι δύο πρώτοι βαθμολογητές. Στην περίπτω¬ 
ση που ο βαθμός του τρίτου βαθμολογητή είναι ίσος με το 
μέσο όρο των βαθμών των δύο πρώτων, ως τελικός βαθ¬ 
μός λαμβάνεται ο συγκεκριμένος Μ.Ο. 

5. Με την ολοκλήρωση της διαδικασίας συντάσσεται 
σχετικό πρακτικό στην Κ.Υ. όπου περιέχεται η οριστική 
βαθμολογία των γραπτών και αποστέλλεται στις εκπαι¬ 
δευτικές μονάδες. Ο Σύλλογος των διδασκόντων προβαί¬ 
νει σε έκδοση νέου αποτελέσματος μόνο στην περίπτωση 
που ο βαθμός της αναβαθμολόγησης του γραπτού δοκι¬ 
μίου είναι μεγαλύτερος από το βαθμό με τον οποίο είχε 
αρχικά το δοκίμιο βαθμολογηθεί από τον οικείο καθηγη¬ 
τή. 

6. Αναβαθμολόγηση γραπτών δοκιμίων μπορούν να ζη¬ 
τήσουν με αίτησή τους, μέσα σε τρεις εργάσιμες ημέρες 
από την έκδοση των αποτελεσμάτων, οι κηδεμόνες ή οι 
ίδιοι οι μαθητές εφόσον είναι ανήλικοι, που προσέρχονται 
σε επαναληπτικές εξετάσεις στις εκάστοτε εξεταστικές 
περιόδους. Η επιτροπή και η διαδικασία αναβαθμολόγη¬ 
σης γίνονται σύμφωνα με τις διατάξεις των παραγράφων 
3,4,5 του παρόντος άρθρου. 

Δ.8. ΕΠΑΝΑΛΗΠΤΙΚΕΣ ΕΞΕΤΑΣΕΙΣ - ΕΞΕΤΑΣΤΙΚΗ ΠΕ¬ 
ΡΙΟΔΟΣ ΣΕΠΤΕΜΒΡΙΟΥ 

1. Οι επαναληπτικές εξετάσεις διεξάγονται μετά την λή¬ 
ξη της πρακτικής άσκησης και όχι πριν την έναρξη του δι¬ 
δακτικού έτους. Στο μεταβατικό στάδιο κατά το οποίο η 
έναρξη των μαθημάτων θα πραγματοποιούνται τον μήνα 
Οκτώβριο οι επαναληπτικές εξετάσεις θα διεξάγονται και 
αυτές τον μήνα Οκτώβριο. 

2. Στις επαναληπτικές εξετάσεις παραπέμπονται, όσοι 
μαθητές: 

I. Απούσιασαν ή αποχώρησαν δικαιολογημένα από τις 
τελικές εξετάσεις ενός ή περισσοτέρων μαθημάτων. 

II. Δεν προάγονται σύμφωνα με την παράγραφο Ε2 

III. Υπερβούν το όριο των απουσιών σε ένα ή περισσό¬ 
τερα μαθήματα και η φοίτησή τους χαρακτηριστεί ελλι¬ 
πής. 

3. Οι εξετάσεις κατά τον μήνα Σεπτέμβριο διενεργού- 
νται σε κάθε μάθημα από επιτροπή αποτελούμενη από 
δύο καθηγητές της ειδικότητας ή συγγενούς προς το μά¬ 
θημα ειδικότητας ή συγγενούς προς το μάθημα ειδικότη¬ 
τας ή συγγενούς προς το μάθημα ειδικότητας, που ορίζε¬ 
ται από το Δ/ντή του ΤΕΕ ο οποίος ορίζει και περισσότε¬ 
ρες από μία επιτροπές ανά μάθημα ανάλογα με τις 
ανάγκες του ΤΕΕ. 

4. Για τους μη προσερχόμενους στις εξετάσεις Σεπτεμ¬ 
βρίου εκδίδεται απορριπτικό αποτέλεσμα. 

5. Οι παραπεμπόμενοι προς εξέταση υποχρεούνται να 
προσέλθουν προς εξέταση στο ΤΕΕ από το οποίο παρα- 
πέμφθηκαν σε αυτή την εξέταση, εκτός αν συντρέχει λό¬ 
γος μετεγγραφής, οπότε επιτρέπεται η εξέταση αυτή να 
διενεργηθεί στο σχολείο στο οποίο μετεγγράφεται ο μα¬ 
θητής. 

Δ.9. ΤΡΟΠΟΣ ΔΙΕΝΕΡΓΕΙΑΣ ΕΠΑΝΑΛΗΠΤΙΚΩΝ ΕΞΕ¬ 
ΤΑΣΕΩΝ ΣΕΠΤΕΜΒΡΙΟΥ ΚΑΙ ΕΚΔΟΣΗ ΑΠΟΤΕΛΕΣΜΑ¬ 
ΤΩΝ 

1. α)Οι παραπεμπόμενοι είτε λόγω ελλιπούς φοίτησης 
είτε λόγω παραπομπής σε συμπληρωματικής εξέταση σε 
μαθήματα, εξετάζονται προφορικά και γραπτά στην ορι- 
σθείσα προς εξέταση ετήσια ύλη κατά την εξεταστική πε¬ 
ρίοδο Μαίου. Ο μέσος όρος των δύο αυτών βαθμών, προ¬ 
φορικών γραπτών, αποτελεί τον βαθμό της ετήσιας επί¬ 
δοσης του μαθήματος ή των μαθημάτων στα οποία 
παραπέμπεται μαθητής είτε πρόκειται για πτυχιακές εξε¬ 
τάσεις είτε για προαγωγικές. 

β) Στα μαθήματα στα οποία δε γίνεται γραπτή εξέταση, 
ως βαθμός δοκιμασίας του Σεπτεμβρίου λογίζεται ο μέ¬ 
σος όροςτωνπροφορικώνβαθμώντων μελώντηςκατάτο 
προηγούμενο άρθρο επιτροπής. 

γ) Στα μαθήματα τα οποία ανήκουν στην ομάδα Δ πραγ¬ 
ματοποιείται και εξέταση στο εργαστήριο 

2. Οι εξεταζόμενοι τον Σεπτέμβριο λόγω δικαιολογημέ¬ 
νης απουσία από τις γραπτές δοκιμασίες περιόδου Μαί¬ 
ου, σε μερικά ή σε όλα τα μαθήματα εξετάζονται μόνο 
γραπτά στην ορισθείσα εξεταστέα ετήσια ύλη των μαθη¬ 
μάτων. Στα μαθήματα στα οποία δε γίνεται γραπτή εξέτα¬ 
ση, ως βαθμός της κατά Σεπτέμβριο δοκιμασίας λογίζεται 
ο μέσος όρος των προφορικών βαθμών που έλαβε κατ τη 
διάρκεια των τετραμήνων. 

3. α) Οι κατά τις διατάξεις της παρ. 1 ατού παρόντος άρ¬ 
θρου προφορική δοκιμασία προηγείται της γραπτής διε¬ 
ξάγεται δε ενώπιον της επιτροπής που προβλέπεται στο 
προηγούμενο άρθρο 

β) Βαθμός αυτής της προφορικής δοκιμασίας είναι ο μέ¬ 
σος όρος των βαθμώντων δύο εξεταστών καθηγητών που 
κατατίθενται και καταχωρίζονται στα τηρούμενα βιβλία 
αμέσως μετά την ολοκλήρωση της προφορικής εξέτασης 
και δεν επιτρέπεται καμία μεταβολή αυτών 

γ) Βαθμός της γραπτής δοκιμασίας είναι ο μέσος όρος 
των αναγραφομένων βαθμών στο γραπτό δοκίμιο από 
τους δύο εξεταστές. 

4. Οι ως άνω παραπεμπόμενοι σε προαγωγική εξέταση 
τον Σεπτέμβριο προάγονται σύμφωνα με τις διατάξεις 
του άρθρου Ε2 διαφορετικά υποχρεούνται να επαναλά- 
βουντα μαθήματα της ίδιας τάξης όπως ορίζεται στο ίδιο 
άρθρο 

5. Οι παραπεμπόμενοι κατά τον Σεπτέμβριο σε πτυχια¬ 
κή εξέταση απολύονται ή προσέρχονται για επανεξέταση 


σε επόμενη εξεταστική περίοδο, σύμφωνα με τις διατά¬ 
ξεις του άρθρου Ε2. 

Δ. 10. ΕΠΑΝΕΞΕΤΑΣΗ ΜΑΘΗΤΩΝ ΠΟΥ ΕΞΕΤΑΣΤΗΚΑΝ 
ΠΡΟΦΟΡΙΚΑ ΑΝΤΙ ΓΡΑΠΤΑ 

1. Οι μαθητές των ΤΕΕ του ΟΤΕΚ οι οποίοι σύμφωνα με 
τις ισχύουσες διατάξεις εξετάζονται προφορικά αντί γρα¬ 
πτά (σε υποκατάσταση γραπτής εξέτασης από προφορι¬ 
κή), εφόσον υστέρησαν σε κάποια μαθήματα κατά τις 
προαγωγικές ή πτυχιακές εξετάσεις δύνανται, εφόσον το 
επιθυμούν να ζητήσουν επανεξέταση στα μαθήματα που 
υστέρησαν. Η νέα αυτή εξέταση πραγματοποιείται στο 
ΤΕΕ που φοίτησαν ενώπιον επιτροπής συγκροτούμενης 
από τον Διευθυντή και δύο καθηγητές ειδικότητας ή συγ¬ 
γενούς ειδικότητας για κάθε μάθημα. 

2. Η αίτηση για επανεξέταση υποβάλλεται στο σχολείο 
φοίτησης στην προθεσμία που ορίζεται και που αφορά και 
την αναβαθμολόγηση γραπτών δοκιμίων. Στην επιτροπή 
αυτή δεν συμμετέχουν οι καθηγητές που εξέτασαν προ¬ 
φορικά τον μαθητή την πρώτη φορά. Σε περίπτωση που 
δεν υπάρχουν στο ΤΕΕ εξέτασης καθηγητές της απαιτού- 
μενης ειδικότητας διατίθενται για τον σκοπό αυτό καθη¬ 
γητές από άλλα ΤΕΕ. 

Ε. ΑΠΟΤΕΛΕΣΜΑΤΑ ΕΤΗΣΙΑΣ ΕΠΙΔΟΣΗΣ ΤΟΥ ΜΑΘΗ¬ 
ΤΗ 

Ε.1. ΕΞΑΓΩΓΗ ΒΑΘΜΟΥ ΕΤΗΣΙΑΣ ΕΠΙΔΟΣΗΣ ΚΑΤΑ 
ΜΑΘΗΜΑ ΚΑΙ ΒΑΘΜΟΥ ΠΡΟΑΓΩΓΗΣ Ή ΑΠΟΛΥΣΗΣ. 

1. Ως βαθμός ετήσιας επίδοσης του μαθητή σε κάθε μά¬ 
θημα, στο οποίο γίνεται προφορική και γραπτή εξέταση, 
τίθεται το ένα δεύτερο του αθροίσματος του μέσου όρου 
τωνπροφορικώνβαθμώντωντετραμήνωνκαιτου βαθμού 
της τελικής εξέτασης. Ο βαθμός αυτός είναι ακέραιος 
αριθμός στρογγυλοποιημένος. 

2. Στα μαθήματα για τα οποία δεν προβλέπεται γραπτή 
εξέταση κατά την περίοδο Μαίου, ως βαθμός ετήσιας επί¬ 
δοσης λογίζεται ο μέσος όρος των τετραμηνιαίων βαθ¬ 
μών. 

3. Στην περίπτωση κατά την οποία για οποιοδήποτε λό¬ 
γο δεν υπάρχει ο ένας από τους τετραμηνιαίους βαθμούς, 
ο βαθμός αυτός αναπληρώνεται από τον άλλο τετραμηνι- 
αίο βαθμό που πήρε ο μαθητής στο ίδιο μάθημα. 

4. Γ ια τα μαθήματα που διδάχτηκαν μόνο κατά το πρώ¬ 
το ή το δεύτερο τετράμηνο, ο προφορικός βαθμός του τε- 
τραμήνου αυτού θεωρείται ως η τελική προφορική βαθ¬ 
μολογία του. 

5. Σε περίπτωση που για οποιονδήποτε λόγο δεν κατα¬ 
τεθεί βαθμολογία ενός μαθήματος σε κανένα τετράμηνο 
και εφόσον η φοίτηση του μαθητή επαρκής, ο Διευθυντής 
του ΤΕΕ συγκροτεί υπό την προεδρία του τριμελή επιτρο¬ 
πή από δύο καθηγητές της ίδιας ή συγγενούς προς το μά¬ 
θημα ειδικότητας, η οποία διενεργεί ειδική προφορική 
εξέταση στην ύλη του Β' τετραμήνου το αργότερο την 
επόμενη ημέρα από τη λήξη των μαθημάτων του Β' τε¬ 
τραμήνου. Το αποτέλεσμα αυτής της εξέτασης αποτελεί 
τον ετήσιο προφορικό βαθμό του μαθήματος που είναι ο 
μέσος όρος των βαθμώντων δύο εξεταστών. Σε περίπτω¬ 
ση που ο μαθητή δεν προσέλθει στην εξέταση αυτή βαθ¬ 
μολογείται με τον βαθμό «κακώς» μηδέν ένα (01). 

Ε.2. ΠΡΟΑΓΩΓΗ, ΑΠΟΛΥΣΗ ΜΑΘΗΤΩΝ ΚΑΙ ΠΑΡΑΠΟ¬ 
ΜΠΗ ΜΑΘΗΤΩΝ 

1. Σε όλες τις τάξεις του ΤΕΕ ο Γενικός Μέσος όρος 
(Γ.Μ.Ο.) προκύπτει από το Μ.Ο. των βαθμών ετήσιας επί- 

δόσης του μαθητή όλων των γραπτώς εξεταζόμενων μα¬ 
θημάτων και εκφράζεται σε μικτό αριθμό. 

2. Για τα μαθήματα που δεν εξετάζονται γραπτώς, ο 
βαθμός ετήσιας επίδοσης των μαθητών σε αυτά αναγρά¬ 
φεται στους τίτλους σπουδών, καθώς και στα υπηρεσια¬ 
κά βιβλία αλλά δεν λογίζονται στην εξαγωγή του Γ ενικού 
Μέσου Όρου. 

3. Τα πτυχία του Α'και Β' κύκλου ΤΕΕ εκδίδονται μια φο¬ 
ρά και δεν αλλάζουν. 

4. Ο μαθητής προάγεται ή απολύεται όταν: 

I. Στα μαθήματα ειδικότητας όπως αυτά θα καθορι¬ 
στούν με απόφαση Δ.Σ. ο ελάχιστος βαθμός προγαγωγής 
και απόλυσης θεωρείται το 10 «Σχεδόν καλώς» 

II. Έχει γενικό μέσο όρο σε όλα τα γραπτώς εξεταζόμε¬ 
να μαθήματα σχεδόν καλώς δέκα (10), ο οποίος υπολογί¬ 
ζεται από το σύνολο των γραπτώς εξεταζομένων μαθη¬ 
μάτων συνυπολογογιζομένων και των προφορικών βαθ¬ 
μών. 

Ο Μαθητής που δεν προάγεται ή δεν απολύεται σύμ¬ 
φωνα με τα παραπάνω κατά την εξεταστική περίοδο Μαί- 
ου του έτους φοίτησης του, παραπέμπεται σε όσα μαθή¬ 
ματα η επίδοσή του είναι ανεπαρκής σε επαναληπτική 
εξέταση την αμέσως επόμενη εξεταστική περίοδο όσον 
αφορά την προαγωγή του ή τις επόμενες εξεταστικές πε¬ 
ριόδους όσον αφορά την απόλυσή του. 

III. Το σύνολο των απουσιών που πραγματοποιήθηκαν 
από τον μαθητή κατά το διδακτικό έτος δεν υπερβαίνει το 
καθορισμένο όριο των δικαιολογημένων και αδικαιολόγη¬ 
των απουσιών. 

5. Όταν ο τελικός βαθμός ετήσιας επίδοσης μαθητή 
στην Α' τάξη μετά και από την συμμετοχή του στις επανα¬ 
ληπτικές εξετάσεις, είναι μικρότεροςτου δέκα (10) σε ένα 
ή περισσότερα μαθήματα, δεν προάγεται. 

Έχει την δυνατότητα να επαναλάβει την τάξη εφόσον 
καταβάλει ποσό που ορίζεται με απόφαση Δ.Σ του 
Ο.Τ.Ε.Κ.. Εάν δεν προαχθεί και για δεύτερη φορά τότε 
διαγράφετε οριστικά από το ΤΕΕ. 

6. Όταν ο τελικός βαθμός ετήσιας επίδοσης μαθητή 
στην Β' τάξη ή στο β' κύκλο, μετά από την συμμετοχή του 
στις επαναληπτικές εξετάσεις, είναι μικρότερος του δέκα 
(10) σε ένα ή περισσότερα μαθήματα, δεν απολύεται. 

Έχει την δυνατότητα να λάβει μέρος στις πέντε επόμε¬ 
νες εξεταστικές περιόδους προκειμένου να λάβει βαθμό 
απόλυσης σε άλατα μαθήματα. 

Οι εξετάσεις διενεργούνται στην ύλη που διδάχτηκε κα¬ 
τά το προηγούμενο έτος στο σχολείο που εξετάζονται οι 
μαθητές. 

Οι μαθητές της ανωτέρω κατηγορίας εξετάζονται ενώ¬ 
πιον επιτροπής που συγκροτείται από το Διευθυντή του 
σχολείου και αποτελείται από δυο καθηγητές της ειδικό¬ 
τητας ή συγγενούς προς το μάθημα ειδικότητας οι οποίοι 
βαθμολογούν από κοινού την προφορική και γραπτή εξέ¬ 
ταση. Ο Μέσος όρος των δύο βαθμολογητών, προφορι¬ 
κής και γραπτής, είναι ο βαθμός του μαθήματος. 

Η εξέταση κατά τα ανωτέρω των μαθητών διενεργείται 
στο ΤΕΕ από οποίο απορρίφθηκαν και στα μαθήματα στα 
οποία υστέρησαν, προφορικά και γραπτά και απολύονται 
ή απορρίπτονται σύμφωνα με τις διατάξεις του άρθρου 
Ε2. 

Μαθητές ΤΕΕ παρελθόντων σχολικών ετών, που προ¬ 
σέρχονται σε επαναληπτικές ή συμπληρωματικές εξετά¬ 
σεις, δεν εξετάζονται σε μαθήματα μετά την παρέλευση 
διετίας από την απάλειψή τους από τα αναλυτικά προ¬ 


γράμματα διδασκαλίας και με την προϋπόθεση ότι η δι¬ 
δακτέα ύλη αυτών δεν περιλαμβάνεται σε άλλα συναφή 
μαθήματα. 

Ε.3. ΧΑΡΑΚΤΗΡΙΣΜΟΣ ΦΟΙΤΗΣΗΣ - ΣΥΝΕΠΕΙΕΣ 

1. Η φοίτηση όλων των μαθητών των ΤΕΕ είναι υποχρε¬ 
ωτική και χαρακτηρίζεται, ως επαρκής, ελλιπής ή ανε¬ 
παρκής, με βάση τις απουσίες, που σημειώθηκαν κατά 
την διάρκεια του διδακτικού έτους. 

2. Επαρκής χαρακτηρίζεται η φοίτηση του μαθητή εφ' 
όσον: 

α) Το σύνολο των απουσιών του μαθητή που σημειώθη¬ 
καν κατά το οικείο διδακτικό έτος, ανεξάρτητα από το λό¬ 
γο στον οποίο οφείλονται δεν υπερβαίνει το 10% του συ¬ 
νόλου των ωρών διδασκαλίας κατ' έτος, όπως περιγρά- 
φονται στο πρόγραμμα σπουδών. Πχ. 82 απουσίες σε 
σύνολο 816 ωρών διδασκαλίας. 

β) Οι αδικαιολόγητες απουσίες δεν υπερβαίνουντο 30% 
του ορίου των απουσιών. Πχ Όταν το όριο των απουσιών 
είναι 82 οι αδικαιολόγητες δεν πρέπει να υπερβαίνουν τις 
25 απουσίες. 

Οι μαθητές των οποίων η φοίτηση χαρακτηρίζεται 
επαρκής, προσέρχονται κανονικά στις προαγωγικές και 
απολυτήριες εξετάσεις περιόδου Μαίου. 

3. Ελλιπής χαρακτηρίζεται η φοίτηση μαθητή ο οποίος: 

α) Απουσιάζει πέραν του 20% των προβλεπόμενων συ¬ 
νολικών ωρών διδασκαλίας κατά μάθημα, όταν αυτό δι¬ 
δάσκεται μία ώρα εβδομαδιαίως. 

β) Απουσιάζει πέραν του 10% των προβλεπόμενων συ¬ 
νολικών ωρών διδασκαλίας, κατά μάθημα που διδάσκεται 
περισσότερο από μία ώρα εβδομαδιαίως. 

Σε αυτήν την περίπτωση ο μαθητής αποκλείεται των τε¬ 
λικών προαγωγικών ή απολυτήριων εξετάσεων για το μά¬ 
θημα ή τα μαθήματα αυτά, θεωρείται ανεξεταστέος και 
παραπέμπεται για τον Οκτώβριο. Η αξιολόγηση κατά την 
διάρκεια των τετραμήνων του μαθητή, που η φοίτησή του 
έχει χαρακτηριστεί ελλιπής, γίνεται κανονικά όπως περι- 
γράφεται στο Κεφ Γ. 

4. Ανεπαρκής χαρακτηρίζεται η φοίτηση μαθητή που 
σημείωσε απουσίες που: 

α) υπερβαίνουν το 10% του συνόλου των ωρών διδα¬ 
σκαλίας του σχολικού έτους, όπως περιγράφονται στο 
πρόγραμμα. 

β) οι αδικαιολόγητες απουσίες υπερβαίνουντο 30%του 
ορίου των απουσιών. 

Οι μαθητές των οποίων η φοίτηση χαρακτηρίζεται ανε¬ 
παρκής, δενπροάγονται και διαγράφονται από τα ΤΕΕ. Οι 
μαθητές αυτοί δύνανται να επαναλάβουν την τάξη, με τις 
ίδιες οικονομικές και εκπαιδευτικές υποχρεώσεις στον 
Ο.Τ.Ε.Κ., το επόμενο σχολικό έτος μετά από σχετική αίτη¬ 
σή τους και έγκριση από το Δ.Σ. του Ο.Τ.Ε.Κ., στην περί¬ 
πτωση που οι απουσίες που πραγματοποιήθηκαν οφείλο¬ 
νται σε λόγους ανωτέρας βίας (λόγοι υγείας του ιδίου, 
στράτευσης, θανάτου γονέων ή αδελφών) 

Ειδικά όταν ο μαθητής υπερβεί το όριο των απουσιών 
κατά την διάρκεια του διδακτικού έτους θεωρείται ότι αυ¬ 
τοδίκαια έχει διακόψει την φοίτησή του. Ο Σύλλογος των 
Καθηγητών μετά από το χρονικό διάστημα των δέκα ημε¬ 
ρών από την στιγμή που ο μαθητής υπερβεί το όριο των 
απουσιών χαρακτηρίζει την φοίτησή του ανεπαρκής. Γ ια 
αυτό ενημερώνεται ο μαθητής και ο γονέας- κηδεμόνας 
καθώς και το αρμόδιο τμήμα της Κ.Υτου Ο.Τ.Ε.Κ.. 

Ε.4. ΕΞΕΤΑΣΗ ΤΩΝ ΜΑΘΗΤΩΝ ΜΕ ΕΙΔΙΚΕΣ ΕΚΠΑΙΔΕΥ¬ 
ΤΙΚΕΣ ΑΝΑΓΚΕΣ 

1. Η εξέταση των μαθητών με ειδικές εκπαιδευτικές 
ανάγκες πραγματοποιείται όπως περιγράφουν οι σχετι¬ 
κές διατάξεις του ΥΠΕΠΘ 

ΣΤ. ΔΙΑΓΩΓΗ ΜΑΘΗΤΩΝ-ΚΥΡΩΣΕΙΣ -ΤΙΜΗΤΙΚΕΣ ΔΙΑ¬ 
ΚΡΙΣΕΙΣ 

ΣΤ.1 ΔΙΑΓΩΓΗ ΜΑΘΗΤΩΝ 

1. Η συμπεριφορά μαθητών, που εκδηλώνεται καθοιον- 
δήποτε τρόπο, με πράξεις ή παραλείψεις κατά την διάρ¬ 
κεια του εκπαιδευτικού προγράμματος καθώς και κατά 
την διάρκεια της πρακτικής άσκησης, συνιστάτη διαγωγή 
αυτών. 

2. Η διαγωγή περιλαμβάνεται μεταξύ των στοιχείων της 
σχολικής κατάστασης των μαθητών που φοιτούν κάθε 
σχολικό έτος σε ΤΕΕ και ελέγχεται, χαρακτηρίζεται και 
καταχωρείται στα οικεία βιβλία σύμφωνα με τις διατάξεις 
του Κεφαλαίου αυτού. 

3. Ως προσήκουσα διαγωγή των μαθητών, που αποτελεί 
υποχρέωση αυτών, νοείται η έμπρακτη συμμόρφωσή 
τους προς τους κανόνες που διέπουντη σχολική ζωή και 
την ζωή του οικοτροφείου και προς τις ηθικές αρχές του 
κοινωνικού περιβάλλοντος μέσα στο οποίο διαβιούν, κά¬ 
θε δε παρέκκλιση από αυτή, που εκδηλώνεται με υπαίτια 
πράξη ή παράλειψη, αποτελεί αντικείμενο παιδαγωγικού 
ελέγχου και αντιμετωπίζεται με την επιβολή κυρώσεων. 

4. Η διαγωγή κάθε μαθητή χαρακτηρίζεται «κοσμιότα- 
τη», «κόσμια», «επίμεμπτη», ανάλογα με τα συνιστώντα 
αυτή χαρακτηριστικά στοιχεία κατά τις παρακάτω διακρί¬ 
σεις. 

α) «κοσμιοτάτη», χαρακτηρίζεται η διαγωγή του μαθη¬ 
τή, όταν αυτός τηρεί απόλυτα την κατά την έννοια της 
παρ. 3 του παρόντος άρθρου προσήκουσα διαγωγή. 

β) «κοσμία», χαρακτηρίζεται η διαγωγή του μαθητή, 
όταν αυτός τηρεί μεν κατά κανόνα την κατά την έννοια της 
παρ. 3του άρθρου αυτού προσήκουσα διαγωγή, όχιόμως 
και χωρίς παρεκκλίσεις. 

γ) «επίμεμπτη», χαρακτηρίζεται η διαγωγή του μαθητή, 
όταν αυτός παρέκκλινε από την κατά την έννοια της παρ. 
3 του άρθρου αυτού προσήκουσα διαγωγή σε βαθμό ανε¬ 
πίτρεπτο, αλλά η παρέκκλιση αυτής κρίνεται επιδεκτική 
παιδαγωγικής επανόρθωσης εντός του ίδιου σχολικού 
περιβάλλοντος. 

Όταν ο μαθητής παρεκκλίνει από την προσήκουσα, κα¬ 
τά την έννοια της παρ. 3, διαγωγή, σε βαθμό ώστε η πα¬ 
ρέκκλιση αυτή να δημιουργεί παιδαγωγικό πρόβλημα που 
υπερβαίνει τις επανορθωτικές δυνατότητες του ΤΕΕ που 
φοιτά ο μαθητής, ο μαθητής αυτός, μετά από πρόταση 
του συλλόγου καθηγητών και σχετική απόφαση του Δ.Σ. 
των Ο.Τ.Ε.Κ., υποχρεώνεται σε αλλαγή σχολικού περι¬ 
βάλλοντος, για να του δοθεί η ευχέρεια βελτίωσης της 
διαγωγής του στα πλαίσια των νέων σχολικών συνθηκών. 

5. Ο ετήσιος χαρακτηρισμός της διαγωγής των μαθη¬ 
τών κάθε ΤΕΕ ενεργείται μετά τη λήξη και της πρακτικής 
άσκησης κάθε τάξης με ειδική πράξη του συλλόγου των 
διδασκόντων, που αποφαίνεται κατά πλειοψηφία με βάση 
την εντός και εκτός του ΤΕΕ συμπεριφορά αυτών και τα 
τυχόν στα οικεία βιβλία καταχωρηθέντα στοιχεία κυρώ¬ 
σεων ή ηθικών αμοιβών, κατά την κρίση των διδασκόντων. 

Για το χαρακτηρισμό της διαγωγής του μαθητή ως κο- 
σμίας ή επίμεμπτης, η πράξη του συλλόγου των διδασκό¬ 
ντων πρέπει να είναι επαρκώς αιτιολογημένη. 


6. Ο χαρακτηρισμός της διαγωγής μαθητών, ως δεδο¬ 
μένο καθαρά παιδαγωγικού χαρακτήρα, αποτελεί στοι¬ 
χείο σχολικής αποκλειστικά χρήσης. 

7. Δεν επιτρέπεται τροποποίηση της διαγωγής μαθητή 
από το σύλλογο των διδασκόντων μετά από την με οποιο- 
δήποτε τρόπο οριστική έξοδο αυτού από το ΤΕΕ. 

ΣΤ.2. ΚΥΡΩΣΕΙΣ ΚΑΙ ΠΟΙΝΕΣ 

1. Για κάθε υπαίτια παρέκκλιση από την προσήκουσα 
διαγωγή σύμφωνα με την έννοια της παραγράφου 3 του 
Κεφ ΣΤ. 1. και ανάλογα με το βαθμό της παρέκκλισης επι¬ 
βάλλονται στους μαθητές οι παρακάτω ποινές: 

ί. Γραπτή Παρατήρηση 
Ν. Γ ραπτή Επίπληξη 

Νί. Ωριαία απομάκρυνση από το διδασκόμενο μάθημα 
ίν. Αποβολή από τα μαθήματα μέχρι (2) δύο ημέρες 
ν. Αποβολή από τα μαθήματα μέχρι (5) ημέρες 
νί. Απομάκρυνση από το οικοτροφείο 
νϋ. Αλλαγή σχολικού περιβάλλοντος, 
νίϋ. Οριστική διαγραφή 

2. Συνδυαστικά με τις παραπάνω ποινές ή μεμονωμένα 
μπορούν να επιβληθούν χρηματικές κυρώσεις σε περι¬ 
πτώσεις που αποδεδειγμένα μαθητής προξένησε ζημιά ή 
φθορά σε κινητή ή ακίνητη περιουσία του ΤΕΕ Ο.Τ.Ε.Κ. ή 
στην επιχείρηση πρακτικής άσκησης. Η αποτίμηση της 
αξίας των φθορών ή ζημιών γίνεται με ευθύνη του Δ/ντή 
του ΤΕΕ ή του επόπτη πρακτικής άσκησης για την περίο¬ 
δο πραγματοποίησης πρακτικής άσκησης 

3. Αρμόδια όργανα για να επιβάλλουν τις ποινές και τις 
κυρώσεις είναι 

α) Κάθε διδάσκων/σκουσα για τις ποινές ί,ϋ,ίΐί για τις 
οποίες ενημερώνεται και ο Διευθυντής του εκπαιδευτηρί¬ 
ου 

β) Ο Διευθυντής του εκπαιδευτήριου για τις ποινές 
ί,Ιί,ίϋ,ίν. 

γ) Ο Σύλλογος Καθηγητών για τις ποινές ν, νί, και για την 
επιβολή χρηματικών κυρώσεων, στην περίπτωση φθο¬ 
ρών, μετά από αιτιολογημένη πράξη του. Ο Σύλλογος Κα¬ 
θηγητών προτείνει την επιβολή των ποινών νϋ, νίϋ στο Δ.Σ. 
του Ο.Τ.Ε.Κ. 

δ) Το Δ.Σ. του Ο.Τ.Ε.Κ. για την ποινή της αλλαγής σχο¬ 
λικού περιβάλλοντος και της οριστικής διαγραφής. 

4. Κατά την ωριαία απομάκρυνση τους οι μαθητές οφεί¬ 
λουν να παραμένουν στο εκπαιδευτήριο κατά την ώρατου 
μαθήματος και να απασχολούνται με μέριμνα του διευθυ¬ 
ντή του εκπαιδευτηρίου 

ΣΤ.3. ΤΙΜΗΤΙΚΕΣ ΔΙΑΚΡΙΣΕΙΣ- ΓΕΝΙΚΕΣ ΔΙΑΤΑΞΕΙΣ 

1. Στους μαθητές των ΤΕΕ που διακρίνονται για τη δια¬ 
γωγή και την επίδοσή τους στα μαθήματα, απονέμονται 
τιμητικές διακρίσεις όπως αναφέρονται παρακάτω. 

2. "Ιδιες τιμητικές διακρίσεις απονέμονται στους μαθη¬ 
τές για πράξεις αυτοθυσίας ή πράξεις που εκφράζουν 
ασύνηθες πνεύμα ανιδιοτελούς φιλαλληλίας. 

ΣΤ.4. ΕΙΔΗ ΤΙΜΗΤΙΚΩΝ ΔΙΑΚΡΙΣΕΩΝ - ΠΡΟΫΠΟΘΕΣΕΙΣ 
ΑΠΟΝΟΜΗΣ 

1. Σε μαθητές που πέτυχαν γενικό βαθμό ετήσιας προό¬ 
δου «άριστα» και επέδειξαν διαγωγή «κοσμιότατη», απο- 
νέμεται μετά από απόφαση του Συλλόγου των διδασκό¬ 
ντων «Αριστείο Προόδου» με επίδοση ειδικού διπλώμα¬ 
τος. 

2. Στον πρώτο από κάθε τάξη ή τμήμα τάξης μαθητή 
ΤΕΕ που πέτυχε τουλάχιστον γενικό ετήσιο βαθμό «πολύ 

καλά» και επέδειξε διαγωγή «κοσμιότατη» απονέμεται, 
μετά από απόφαση του Συλλόγου των διδασκόντων, 
«Βραβείο Προόδου» με επίδοση ειδικού διπλώματος. Σε 
περίπτωση ισοβαθμίας απονέμεται και στους ισοβαθμή- 
σαντες ισότιμο αντίστοιχο «Βραβείο Προόδου». 

3. Στους μαθητές που δικαιούνται, κατά τις διατάξεις 
της παραγράφου 2 του Κεφ ΣΤ.3., ιδιαίτερης τιμητικής 
διάκρισης για πράξη αυτοθυσίας ή ασυνήθους ανιδιοτε¬ 
λούς φιλαλληλίας, αμέσως μετά την τέλεση της πράξης, 
απονέμεται με απόφαση του Συλλόγου των διδασκόντων 
δημόσιος έπαινος ενώπιον του συνόλου των μαθητών και 
των διδασκόντων καθηγητών που συνέρχονται μόνο για 
αυτό. Επιπλέον, στους μαθητές αυτούς επιδίδεται ειδικό 
δίπλωμα κατά την από τις διατάξεις του επόμενου άρ¬ 
θρου, οριζόμενη ημέρα της επίσημης απονομής των τιμη¬ 
τικών διακρίσεων. 

4. Ο τύπος οι διαστάσεις των υπο του παρόντος άρ¬ 
θρου, προβλεπομένων ειδικών διπλωμάτων καθορίζονται 
με απόφαση του Δ.Σ. του Ο.Τ.Ε.Κ. 

5. Οι τιμητικές διακρίσεις απονέμονται σε επίσημη τελε¬ 
τή που καθορίζεται από τονΔ/ντή του ΤΕΕ, στην οποία κα¬ 
λούνται να παραστούν εκπρόσωποι των τοπικών αρχών, 
οι γονείς και οι κηδεμόνες των μαθητών και εκπρόσωπος 
της Διοίκησης του Ο.Τ.Ε.Κ.. 

Ζ. ΕΚΠΑΙΔΕΥΤΙΚΕΣ ΕΚΔΡΟΜΕΣ ΚΑΙ ΕΠΙΣΚΕΨΕΙΣ 

Ζ.1. ΕΚΠΑΙΔΕΥΤΙΚΕΣ ΕΠΙΣΚΕΨΕΙΣ 

1. Κατά τη διάρκεια του διδακτικού έτους πραγματο¬ 
ποιούνται υποχρεωτικά στο Α’ τετράμηνο 2 ημερήσιες εκ¬ 
παιδευτικές επισκέψεις σε α) σε Τουριστικές Μονάδες και 
β) Χώρους - Μουσεία πολιτισμικής κληρονομιάς της πε¬ 
ριοχής στην έδρα που λειτουργεί αντίστοιχα το Εκπαι¬ 
δευτήριο του ΤΕΕ του Ο.Τ.Ε.Κ. γ) Επιχειρήσεων το αντι¬ 
κείμενο των οποίων σχετίζεται με το εκπαιδευτικό έργο. 

2. Στο πλαίσιο της εκπαιδευτικής διαδικασίας των ΤΕΕ 
του Ο.Τ.Ε.Κ. μπορούν να πραγματοποιηθούν μονοήμερες 
εκπαιδευτικές επισκέψεις και πάντως όχι περισσότερες 
των τεσσάρων (4) κατά το διδακτικό έτος. 

Ζ.2. ΕΚΠΑΙΔΕΥΤΙΚΕΣ ΕΚΔΡΟΜΕΣ 

1. Η πραγματοποίηση πολυήμερων εκδρομών δεν είναι 
υποχρεωτική ούτε για τους καθηγητές ούτε για τους μα¬ 
θητές. Π ρέπει να γίνεται κατάλληλη προετοιμασία στο Εκ¬ 
παιδευτήριο, ώστε να ευαισθητοποιούνται οι μαθητές και 


να αντιλαμβάνονται πως είναι μία ευκαιρία να έλθουν σε 
επαφή με τόπους που έχουν ιδιαίτερη αρχαιολογικό, 
ιστορικό, οικολογικό, οικονομικό, επαγγελματικό ενδια¬ 
φέρον, να γνωρίσουν τη σημερινή πορεία του τόπου μας 
για πρόοδο. 

2. Κρίνεται σκόπιμο να καταβάλλει κάθε σχετική προ¬ 
σπάθεια για την πραγματοποίηση των εκδρομών, ιδιαίτε¬ 
ρα όταν τις επιβάλλουν εκπαιδευτικοί και επαγγελματικοί 
λόγοι και με αυτές προάγεται το γενικό μορφωτικό έργο 
των ΤΕΕ του Ο.Τ.Ε.Κ.. 

3. Κατά τη διάρκεια των σπουδών της Α' τάξης πραγμα¬ 
τοποιείται μία μονοήμερη υποχρεωτική εκδρομή. 

4. Κατά τη διάρκεια των σπουδώντης Β'τάξης του Α' κύ¬ 
κλου και του Β' κύκλου μπορεί να πραγματοποιηθεί μία 
πολυήμερη εκπαιδευτική εκδρομή μέχρι τριών (3) εργά¬ 
σιμων ημερών στο εσωτερικό της χώρας ή σε χώρες του 
εξωτερικού. Για εκδρομές στην Κύπρο ή σε άλλες χώρες 
του εξωτερικού η διάρκεια της εκδρομής είναι δυνατό να 
παραταθεί μέχρι και 2 ημέρες με απόφαση του Διοικητι¬ 
κού Συμβουλίου του Ο.Τ.Ε.Κ.. 

5. Για την πραγματοποίηση των πολυήμερων εκδρομών 
απαιτείται η συμμετοχή των ? των μαθητών της τάξης 

6.0 ελάχιστος αριθμός μαθητών ανά καθηγητή-συνοδό 
ορίζονται οι 20 μαθητές και ο μέγιστος 25 μαθητές 

Ζ.3. ΠΡΟΫΠΟΘΕΣΕΙΣ ΠΡΑΓΜΑΤΟΠΟΙΗΣΗΣ ΕΚΠΑΙ¬ 
ΔΕΥΤΙΚΩΝ ΕΚΔΡΟΜΩΝ 

1. Για την πραγματοποίηση των εκπαιδευτικών εκδρο¬ 
μών (ημερήσιων και πολυήμερων) απαιτείται η έγκριση 
από τα αρμόδια όργανα, που είναι για τις μονοήμερες ο 
Διευθυντής του ΤΕΕ του Ο.Τ.Ε.Κ., για τις πολυήμερες και 
για τις εκδρομές το Διοικητικό Συμβούλιο του Ο.Τ.Ε.Κ.. 

2. Με σχετικές εγκυκλίους από το αρμόδιο τμήμα της 
Κεντρικής Υπηρεσίας καθορίζονται οι διαδικασίες για την 
έγκριση και την υλοποίηση των εκπαιδευτικών εκδρομών. 

Από την παρούσα απόφαση δεν προκαλείται επιπλέον 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 8 Δεκεμβρίου 2004 

